# Подесите вашу радну површ

Ово поглавље описује како да користите алате поставки да прилагодите Мејтову радну површ.

Алат поставки је мали програм који вам омогућава да промените поставке на радној површи Мејта. Сваки алат поставки покрива одређени аспект вашег рачунара. На пример, помоћу алата поставки Миш можете да поставите миша за леворуко или десноруко коришћење или да измените брзину показивача на екрану. Помоћу алата поставки Прозори можете поставити понашање заједничко за све прозоре као што је начин на који их бирате мишем.

Да отворите алат поставки, изаберите Систем Поставке на горњем панелу. Изаберите алат који желите из подизборника.

Уз неколико изузетака, измене које направите у поставкама у алату поставки ступају на снагу одмах, без потребе за затварањем алата поставки. Прозор алата поставки можете држати отвореним док испробавате измене и, ако желите, уносите додатне измене.

Неки програми или компоненте система могу да додају своје личне алате поставки у изборник.

Неки алати поставки вам омогућавају да измените основне делове вашег система и зато захтевају административни приступ. Када отворите алат поставки, у прозорчету ће се тражити ваша лозинка. Налазе у подизборнику Систем Администрација. Овај изборник такође садржи сложеније услужне програме за управљање и ажурирање вашег система.

## Лично

### Поставке технологија за испомоћ

Користите алат поставки Технологије приступачности да омогућите технологије приступачности на радној површи Мејта. Такође можете да користите алат поставки Технологије испомоћи да отворите друге алате поставки који садрже поставке повезане технологијама приступачности.

- Омиљени програми вас пуштају да наведете програме технологија испомоћи који ће се самостално покренути када се пријавите. Видите

- Приступачност тастатуре вам допушта да подесите функције приступачности тастатуре као што су лепљиви тастери, спори тастери или одскочни тастери. Видите

- Приступачност миша вам омогућава да подесите функције приступачности миша као што је временски клик. Видите

наводи поставке технологија испомоћи које можете да измените.

#### Поставке технологије испомоћи

Елемент прозорчета | Опис
--- | ---
Укључите технологије испомоћи | Изаберите ову опцију да укључите технологије испомоћи у Мејтовој радној површи. Знајте да због техничких разлога, морате да се пријавите поново након укључивања ове опције да би ово потпуно радило.

### Поставке пречица тастатуре

Користите алат поставки Пречице тастатуре да прилагодите основне пречице тастатуре према вашим потребама.

Пречица тастатуре је тастер или комбинација тастера који пружа алтернативу стандардним начинима извођења радње. За више информација о пречицама тастатуре и о списку основних пречица у Мејту, видите .

Да уредите пречицу тастатуре, обавите следеће кораке:

1. Два пута кликните на пречицу коју желите да уредите. Ако користите тастатуру, користите тастере стрелица да изаберите пречицу и притисните Унеси.

2. Притисните нови тастер или комбинацију тастера који желите да доделите радњи.

   Да очистите пречицу, притисните Обриши. Радња је сада означена као Искључено.

Да откажете додељивање пречице, кликните било где у прозору или притисните Escape.

Пречице можете да прилагодите су груписане као што следи:

Радна површ

  Ово су опште пречице за читаву радну површ, као што је одјављивање, закључавање екрана (видите ), отварање траке изборника панела (видите ), или покретање веб прегледника.

Звук

  Пречице за управљање програмом за пуштање музике и јачином звука на систему.

Управљање прозорима

  Пречице за рад са прозорима и радним просторима, као што је увећавање или премештање тренутног прозора и пребацивање на други радни простор. За више информација о овим врстама радњи, видите и .

Приступачност

  Пречице за покретање технологија испомоћи, као што је читач екрана, лупа или тастатура на екрану.

Произвољне пречице

  Произвољне пречице које су додате дугметом Додај. Овај одељак неће бити приказан ако нема произвољних пречица.

Да додате произвољну пречицу, користите дугме Додај у подручју радње. Морате да наведете назив и наредбу за нову пречицу. Нова произвољна пречица појавиће се на списку пречица и може се уређивати на исти начин као и предефинисане пречице.

Да уклоните произвољну пречицу, користите дугме Уклони.

### Омиљени програми

Користите алат поставки Омиљени програми да одредите програме које желите да Мејтова радна површ користи када Мејтова радна површ покрене програм за вас. На пример, можете одредити програм веб прегледника (Спознаја, Мозила Фајерфокс, Опера...) који ће се покретати када кликнете на везу у другим програмима као што су клијенти е-поште или прегледачи докумената.

Омиљени програми можете наћи у изборнику Систем Поставке Лично Омиљени програми.

Можете да прилагодите поставке за алат поставки Омиљени програми у следећим функционалним областима.

- Интернет (Веб прегледник, Читач поште)

- Мултимедија (Прегледач слика, Програм за мултимедије, Програм за пуштање снимака)

- Систем (Уређивач текста, Емулатор терминала, Управник датотека)

- Канцеларија (Прегледач докумената, Обрађивач текста, Уређивач таблица)

- Приступачност (Видљивост, Мобилност)

За сваку категорију омиљеног програма, падајући изборник садржи списак могућих програма које можете изабрати. Списак зависи од програма инсталираних на рачунару.

#### Покрени при покретању (Само приступачност)

Изаберите ову опцију да покренете наредбу чим ваша сесија започне.

## Изглед и понашање

### Поставке изгледа

Алат поставки Изглед вам омогућава да подесите разне аспекте изгледа ваше радне површи:

- Тема,

- Позадина радне површи,

- Врсте слова,

- Корисничко сучеље.

#### Поставке теме

Тема је група координисаних поставки која одређује визуелни изглед дела Мејтове радне површи. Можете бирати теме да промените изглед Мејтове радне површи. Користите одељак језичка Тема да изаберете тему. Можете да бирате са списка доступних тема. Списак доступних тема укључује неколико тема за кориснике који захтевају приступачност.

Тема садржи поставке које утичи на различите делове Мејтове радне површи, као што следи:

Контроле

  Поставка контрола за тему одређује визуелни изглед прозора, панела и програмчића. Поставка контрола такође одређује визуелни изглед ставки сучеља компатибилних са Мејтом које се појављују на прозорима, панелима и програмчићима, као што су изборници, иконице и дугмад. Неке доступне опције поставки контрола осмиђљене су за посебне потребе приступачности. Можете изабрати опцију за поставку контрола из одељка са језичком Контроле у прозору Произвољна тема.

Боје

  Поставка боје за тему одређује боју разних елемената корисничког сучеља. Можете изабрати неколико парова боја из одељка језичка Боје у прозору Произвољна тема.

  Важно је да изаберете парове боја који имају добар контраст једна у односу на другу, у супротном читање текста може бити тешко.

Оквир прозора

  Поставка оквира прозора за тему одређује само изглед оквира око прозора. Можете да изаберете опцију за поставку оквира прозора из одељка под језичком Ивица прозора у прозору Произвољна тема.

Иконице

  Поставка иконице за тему одређује изглед иконица на панелима и позадини радне површи. Можете да изаберете опцију за поставку иконица из одељка под језичком Иконице у прозору Произвољна тема.

Показивач

  Поставка показивача за тему одређује изглед и величину показивача миша. Можете да изаберете опцију за поставку показивача из одељка под језичком Показивач у прозору Произвољна тема.

##### Да направите произвољну тему

Теме које су наведене у одељку са језичком Тема су различите комбинације опција контрола, опција оквира прозора и опција иконица. Можете да направите произвољну тему која користи различите комбинације опција контрола, опција оквира прозора и опција иконица.

Да направите произвољну тему, обавите следеће кораке:

1. Покрените алат поставки Изглед. Отворите одељак језичка Тема.

2. Изаберите тему са списка тема.

3. Кликните на дугме Прилагоди. Приказаће се прозорче Произвољна тема.

4. Изаберите опцију контрола коју желите да користите у произвољној теми са списка у одељку са језичком Контроле. Списак доступних опција контрола укључује неколико опција за кориснике са захтевима приступачности.

5. Кликните на језичак Ивица прозора да прикажете одељак са језичком Ивица прозора. Изаберите опцију оквира прозора коју желите да користите у произвољној теми са списка доступних опција. Списак доступних опција оквира прозора укључује неколико опција за кориснике са захтевима приступачности.

6. Кликните на језичак Иконице да прикажете одељак са језичком Иконице. Изаберите опцију иконица коју желите да користите у произвољној теми са списка доступних опција. Списак доступних опција иконица укључује неколико опција за кориснике са захтевима приступачности.

7. Кликните Затвори да затворите прозорче Прилагоди тему.

8. На алату поставки Изглед, кликните на дугме Сачувај као. Приказаће се прозорче Сачувај тему као.

9. Упишите назив и кратак опис за произвољну тему у прозорчету, затим кликните Сачувај. Произвољна тема се ада појављује на списку доступних тема.

##### Да инсталирате нову тему

Можете додати тему на списак доступних тема. Нова тема мора бити датотека архиве која је запакована таром и зипом. Тако је, нова тема мора бити `.tar.gz` датотека.

Да инсталирате нову тему, обавите следеће кораке:

1. Покрените алат поставки Изглед. Отворите одељак језичка Тема.

2. Кликните на дугме Инсталирај. Приказаће се прозорче бирача датотека.

3. Унесите место датотеке архиве теме у унос за место. Или изаберите датотеку архиве теме са списка датотека. Када изаберете датотеку, кликните на Отвори.

4. Кликните на дугме Инсталирај да инсталирате нову тему.

##### Да обришете опцију теме

Можете да обришете опције контрола, опције оквира прозора или опције иконица.

Да обришете опције контрола, опцију оквира прозора или опцију иконица, обавите следеће кораке:

1. Покрените алат поставки Изглед. Отворите одељак језичка Тема.

2. Кликните на дугме Прилагоди. Приказаће се прозорче Произвољна тема.

3. Кликните на језичак за врсту опције коју желите да обришете.

4. Изаберите опцију теме коју желите да обришете.

5. Користите дугме Обриши да обришете изабрану опцију. Знајте да не можете да обришете опције свеопштесистемске теме.

#### Поставке позадине радне површи

Позадина је слика или боја која је примењена на радну површ. Можете да отворите одељак Позадина у алату поставки Изглед десним кликом на радну површ и да изаберете Измени позадину радне површи, као и из изборника Систем Поставке.

Можете да прилагодите позадину радне површи на следеће начине:

- Изаберите слику за позадину радне површи. Слика ће прекрити боју позадине радне површи. Боја позадине радне површи је видљива ако изаберете провидну слику или ако слика не покрива читаву радну површ.

- Изаберите боју позадине радне површи. Можете изабрати једнобојну боју или створити ефекат прелива са две боје. Ефекат прелива је визуелни ефекат где се једна боја постепено стапа у другу боју.

Можете такође да превучете боју или шаблон на радну површ из прозорчета Позадине и обележја у управнику датотека Цаја (видите ).

наводи поставке позадине које можете да измените.

##### Поставке позадине радне површи

Елемент прозорчета | Опис
--- | ---
Позадина радне површи | Изаберите слику са списка. Или можете користити дугме Додај да изаберете неку слику са рачунара.

Стил

Да наведете како ће се приказивати слика, изаберите једну од следећих опција са падајућег списка Стил:

- Усредиштено: Приказује слику по средини радне површи, поштујући изворну величину слике.

- Испуни екран: Шири слику да покрије радну површ, мењајући њене пропорције ако је потебно.

- Сразмерно: Шири слику све док слика не достигне ивице екрана и задржава пропорције слике.

- Увећано: Шири мању димензију слике све док не достигне ивице екрана; слика може бити одсечена по другој димензији.

- Поплочано: Удвостручава слику изворне величине онолико пута колико је потребно и поставља слике једну поред друге тако да у потпуности покрију радну површ.

Додај | Кликните на Додај да потражите слику на рачунару. Биће приказан уобичајени бирач датотека. Изаберите слику коју желите и кликните Отвори.
Уклони | Изаберите слику коју желите да уклоните, затим кликните на Уклони. Ово ће уклонити слику са списка доступних позадина; међутим, неће обрисати слику са вашег рачунара.

Боје

Да наведете шему боје, користите опције у падајућем списку Стил и дугмад бирача боје.

Можете навести шему боје на један од следећих начина:

- Изаберите Пуна боја са падајућег списка Стил позадине да наведете једну боју за позадину радне површи.

  Да изаберете боју коју желите, кликните на дугме Боја. Биће приказано прозорче Изаберите боју. Изаберите боју, затим кликните У реду.

- Изаберите Водоравни прелив са падајућег спика Стил позадине. Ова опција ствара ефекат прелива са леве на десну ивицу екрана.

  Кликните на дугме Лева боја да прикажете прозорче Изаберите боју. Изаберите боју за коју желите да се појави на левој ивици.

  Кликните на дугме Десна боја. Изаберите боју за коју желите да се појави на десној ивици.

- Изаберите Усправни прелив са падајућег спика Стил позадине. Ова опција ствара ефекат прелива са горње на доњу ивицу екрана.

  Кликните на дугме Горња боја да прикажете прозорче Изаберите боју. Изаберите боју за коју желите да се појави на горњој ивици.

  Кликните на дугме Доња боја. Изаберите боју за коју желите да се појави на доњој ивици.

#### Поставке врсте слова

Користите одељак Врсте слова у алату поставки Изглед да изаберете које врсте слова ће се користити у разним деловима радне површи и начин на који ће се приказивати на екрану.

##### Бирање врсте слова

Дугме бирача врсте слова приказује назив врсте слова и његову величину у тачкама. Назив се такође приказује за подебљану, искошену или обичну врсту.

Да измените врсту слова, кликните на дугме бирача врсте слова. Отвориће се прозорче бирача врсте слова. Са списка изаберите породицу, стил и величину у тачкама врсте слова. област претпрегледа ће приказати ваш тренутни избор. Кликните У реду да прихватите измену и да освежите радну површ.

Можете да изаберете врсту слова за следеће делове радне површи:

Врста слова програма

  Ова врста слова се користи у изборницима, тракама алата и прозорчићима програма.

Врста слова документа

  Ова врста слова се користи за приказивање докумената у програмима.

  У неким програмима, можете да заобиђете овај избор у прозорчету поставки програма.

Врста слова радне површи

  Ова врста слова се користи у натписима иконица на радној површи.

Врста слова наслова прозора

  Ова врста слова се користи у тракама наслова прозора.

Врста слова сталне ширине

  Ова врста слова се користи у програму Терминал и програмима који имају везе са програмирањем.

##### Исцртавање врсте слова

Можете да поставите следеће опције које се односе на начин приказа врсте слова на екрану:

Исцртавање

  Да наведете како ће се исцртавати врсте слова на екрану, изаберите једну од следећих опција:

  - Једнобојно: Исцртава врсте слова само у црно-белој боји. Ивице знакова у неким случајевима могу изгледати назубљено, јер знакови нису умекшани. Умекшавање је ефекат који се примењује на ивице знакова како би изгледали глатко.

  - Најбољи облици: Умекшава слова где је могуће. Користите ову опцију за стандардне мониторе са катодном цеви (CRT).

  - Најбољи контраст: Прилагођава слова да дају најоштрији могући контраст, а такође их и умекшава, тако да знаци имају глатке ивице. Ова опција може побољшати приступачност Мејтове радне површи корисницима са оштећеним видом.

  - Subpixel smoothing (LCDs): Uses techniques that exploit the shape of individual Liquid Crystal Display (LCD) pixels to render fonts smoothly. Use this option for LCD or flat-screen displays.

Детаљи

  Кликните на ово дугме да наведете додатне детаље за исцртавање слова на екрану.

  - Резолуција (тачака по инчу): Користите вртеће дугме да наведете резолуцију за коришћење приликом исцртавања слова на екрану.

  - Умекшавање: Изаберите једну од опција да наведете како ће се умекшавати слова.

  - Дотеривање: Дотеривање је техника исртавања слова која побољшава квалитет слова при малим величинама и при никим резолуцијама екрана. Изаберите једну од опција да наведете начин примене дотеривања слова.

  - Поредак подпиксела: Изаберите једну од опција да наведете поредак боја подпиксела за врсте слова. Користите ову опцију за екране са течним кристалима или за равне екране.

#### Поставке сучеља

Можете користити одељак Сучеље у алату поставки Изглед да прилагодите изглед изборника, трака изборника и трака алата за програме који су део Мејта.

Док мењате поставке, приказ претпрегледа у прозору се ажурира. То вам омогућава да видите промене ако тренутно није отворен ниједан прозор програма.

Прикажи иконице у изборницима

  Изаберите ову опцију да прикажете иконицу поред ставке у изборнику програма и изборнику панела. Немају све ставке изборника иконицу.

Уредљиви тастери пречица изборника

  Бирање ове опције вам омогућава да дефинишете нову пречице тастатуре за ставке изборника.

  Да измените тастер пречице неког програма, отворите изборник и показивачем миша на ставци изборника коју желите да измените, притисните нову комбинацију тастера. Да уклоните тастер пречице, притисните Повратницу или Обриши.

  Када користите ову функцију, нећете бити упозорени о томе да ли додељивање новог тастера пречице наредби такође га уклања из неке друге наредбе.

  Нема начина за враћање изворне, основне пречице тастатуре за наредбу.

  Ова функција не задржава пречице које су обично опште свим програмима, као што је Ктрл C за умножавање. Ово може довести до недоследности у вашим Мејтовим програмима.

Натписи дугмета траке алата

  Изаберите једну од следећих опција да наведете шта ће се приказивати на тракама алата у Мејту сагласним програмима:

  - Текст испод иконица: Изаберите ову опцију да прикажете траке алата са текстом као и са иконицом на сваком дугмету.

  - текст поред иконица: Изаберите ову опцију да прикажете траке алата само са иконицом на сваком дугмету и са текстом на најважнијим дугмићима.

  - Само иконице: Изаберите ову опцију да прикажете траке алата само са иконицом на сваком дугмету.

  - Само текст: Изаберите ову опцију да прикажете траке алата само са текстом на сваком дугмету.

### Поставке прозора

Користите алат поставки Прозори да прилагодите понашање прозора за Мејтову радну површ.

наводи поставке прозора које можете да измените.

#### Поставке прозора

Елемент прозорчета | Опис
--- | ---
Изаберите прозоре када се миш креће над њима | Изаберите ову опцију да дате фокус прозору када покажете на прозор. Прозор остаје у фокусу све док не покажете на други прозор.
Издигни изабране прозоре након одређеног рока | Изаберите ову опцију да издигнете прозоре мало након што прозор прими фокус.
Период пре издизања | Наведите време за чекање пре издизања прозора који прими фокус.

Двоструки клик на траку наслова извршава

Изаберите понашање које желите да се деси када два пута кликнете на траку наслова прозора. Изаберите једну од следећих опција:

- Увећај: Увећава прозор.

- Увећај усправно: Увећава прозор усправно без мењања његове ширине.

- Увећај водоравно: Увећава прозор водоравно без мењања његове висине.

- Умањи: Умањује прозор.

- Замотај: Замотава прозор.

- Ништа: Не ради ништа.

Ако је прозор већ увећан или замотан, двоструким кликом на насловну траку вратићете га у нормално стање.

Да преместите прозор, притисните и држите овај тастер затим захватите прозор | Изаберите тастер за притисак и држање када превлачите прозор да га померите.

Положај тастера Контрол, Алт и Супер на тастатури се може изменити у прозорчету опција распореда тастатуре, видите .

### Поставке чувара екрана

Чувар екрана приказује покретне слике на екрану када се рачунар не користи. Чувари екрана такође помажу у спречавању оштећења старијих монитора приказивањем исте слике током дужих временских периода. Да зауставите чувара екрана и да се вратите на радну површ, померите миша или притисните тастер на тастатури.

Користите алат поставки Чувар екрана да поставите врсту чувара екрана, време пре његовог покретања и да ли ће вам требати лозинка за повратак на радну површ.

можете да измените следеће поставке:

Чувар екрана

  Изаберите Тему чувара екрана са списка. Приказано је умањено издање изабране теме чувара екрана. Притисните Претпреглед да прикажете изабрану тему на целом екрану. Током претпрегледа користите дугмад са стрелицама на врху екрана да прегледате списак тема чувара екрана.

  - Тема Празан екран не приказује никакву слику већ само празан екран.

  - Тема Случајно насумично бира чувара екрана за приказивање са списка.

  Који чувари екрана су приказани у подсетнику списка зависи од вашег дистрибутера или продавца.

Сматрај рачунар неактивним након...

  Ваш рачунар постаје неактиван након толико времена ако ништа не радите на њему, као што је померање миша или куцање. Ово може да утиче на управљање напајањем (монитор може да се угаси на пример) или на брзе поруке (програми за ћаскање могу да поставе ваше стање на „одсутан“). Користите клизач да поставите временско трајање у минутима или сатима.

Покрени чувара екрана када се ништа не ради

  Изаберите ову опцију да би се чувар екрана покренуо након постављеног времена.

Закључај екран када чувар екрана ради

  Када је изабрана ова опција, чувар екрана ће вам тражити лозинку када будете покушали да се вратите на радну површ. За више о закључавању екрана, видите .

## Интернет и мрежа

### Подешавања мреже

Поставке мреже вам омогућавају да наведете на који наћин се ваш систем повеује са другим рачунарима или на Интернет.

Биће вам затражена лозинка администратора када покренете Поставке мреже. Ово је због тога што ће измене учињене овим алатом утицати на читав систем.

#### Први кораци

Главни прозор Поставки мреже садржи четири одељка:

Везе

  Приказује све мрежне уређаје, такође вам омогућава да измените њихове поставке.

Опште

  Омогућава вам да измените назив домаћина вашег система и назив домена.

ДНС

  садржи два одељка, ДНС сервери су они које ваш рачунар користи за решавање ИП адресса из назива домена. Домени претраге су основни домени у којима ће ваш систем да тражи неког домаћина када није наведен ниједан домен.

Домаћини

  Приказује списак алијаа за приступ другим рачунарима.

#### Употреба

##### Да измените поставке мреже

У одељку Везе, изаберите уређај који желите да измените и притисните дугме Својства, у зависности од врсте уређаја коме ћете моћи да измените различите податке.

Етернет и ИРЛАН уређаји

  Можете да измените начин на који је подешен уређај (ДХЦП или ручно), ако је уређај подешен ручно, можете такође да измените ИП адресу уређаја, мрежну маску и мрежни пролаз.

Бежични уређај

  Можете да измените начин на који је подешен уређај (ДХЦП или ручно), ако је уређај подешен ручно, можете такође да измените ИП адресу уређаја, мрежну маску и мрежни пролаз, можете такође да измените назив мреже (ЕЕСИД) за тај уређај.

Уређаји паралелне линије

  Можете да измените ИП адрресу уређаја, као и удаљену ИП адресу.

ППП/Модемски уређаји

  Можете да измените модем, да ли желите да се упарава користећи тонове или пулсеве, волумен модема, број телефона, корисничко име и лозинку које вам је доставио ваш ИСП и друге напредне поставке за ППП.

##### Да покренете или зауставите уређај

У одељку Везе, укључите или искључите штиклир кућицу поред сучеља.

##### Да измените ваш назив домаћина или назив домена

У одељку Опште, измените текстуална поља назива домаћина или назива домена.

##### Да додате нови сервер назива домаћина

У одељку ДНС сервери, притисните дугме Додај и попуните нови ред списка новим сервером назива домаћина.

##### Да обришете сервер назива домаћина

У одељку ДНС сервери, изаберите ДНС ИП адресу са списка и притисните дугме Обриши.

##### Да додате нови домен претраге

У одељку Домени претраге, притисните дугме Додај и попуните нови ред списка новим доменом претраге.

##### Да обришете домен претраге

У одељку Домени претраге, изаберите домен претраге са списка и притисните дугме Обриши.

##### Да додате нови алијас домаћина

У одељку Домаћини, притисните дугме Додај и упишите ИП адресу и алијасе на које ће показивати у прозору који ће искочити.

##### Да измените алијас домаћина

У одељку Домаћини, изаберите алијаса, притисните дугме Својства са списка и измените поставке алијаса у прозору који ће искочити.

##### Да обришете алијас домаћина

У одељку Домаћини, изаберите алијаса са списка и притисните дугме Обриши.

##### Да сачувате текућа подешавања мреже као „Место“

Притисните дугме Додај поред изборника Места, наведите назив места у прозору који ће искочити.

##### Да обришете место

Притисните дугме Уклони поред изборника Места, изабрани профил биће обрисан.

##### Да се пребаците на место

Изаберите неко место из изборника Места, сва подешавања биће пребачена аутоматски на изабрано место.

### Поставке мрежног посредника

Поставке мрежног посредника вам омогућавају да подесите начин на који се ваш систем повезује на Интернет.

Можете да подесите да се Мејтова радна површ повеже са сервером посредником и да одредите детаље о серверу посреднику. Сервер посредник је сервер који пресреће захтеве ка другом серверу и испуњава сам захтев, ако може. Можете да унесете назив домена или адресу Интернет протокола (ИП) сервера посредника. Назив домена је јединствени азбучни одредник за рачунар на мрежи. ИП адреса је јединствени бројевни одредник за рачунар на мрежи.

Будући да је могуће да на различитим местима треба да користите другачије подешавање посредника, Поставке мрежног посредника вам омогућавају да дефинишете засебна подешавања посредника и да се пребацујете између њих користећи падајућу кућицу Места на врху прозора. Изаберите Ново место да направите подешавање посредника за ново место. Места се могу уклонити помоћу дугмета Избриши место на дну прозора.

Непосредна Интернет веза

  Изаберите ову опцију да се повежете на Интернет без посредничког сервера.

Ручно подешавање посредника

  Изаберите ову опцију да се повежете на Интернет помоћу посредничког сервера и да ручно подесите поставке посредника.

  ХТТП посредник

    Унесите назив домена или ИП адресу посредничког сервера за коришћење када захтевате ХТТП услугу. Унесите број прикључника ХТТП услуге на посредничком серверу у пољу Прикључник.

    Ако ХТТП посреднички сервер захтева потвђивање идентитета, кликните на дугме Детаљи да унесте корисничко име и лозинку.

  Безбедни ХТТП посредник

    Унесите назив домена или ИП адресу посредничког сервера за коришћење када захтевате безбедну ХТТП услугу. Унесите број прикључника безбедне ХТТП услуге на посредничком серверу у пољу Прикључник.

  ФТП посредник

    Унесите назив домена или ИП адресу посредничког сервера за коришћење када захтевате ФТП услугу. Унесите број прикључника ФТП услуге на посредничком серверу у пољу Прикључник.

  Домаћини прикључнице

    Унесите назив домена или ИП адресу домаћина прикључница за коришћење. Унесите број прикључника протокола прикључница на посредничком серверу у пољу Прикључник.

Самостално подешавање посредника

  Изаберите ову опцију ако желите да се повежете на Интернет помоћу посредничког сервера и ако желите да аутоматски подесите поставке посредника.

  Самостално подешавање посредника ради по такозваној ПАЦ датотеци, коју ваш прегледник преузима са веб сервера. Ако не наведете адресу за ПАЦ датотеку у уносу Адреса самоподешавања, ваш прегледник ће покушати аутоматски да нађе једну.

  Адреса самоподешавања

    Унесите адресу ПАЦ датотеке која садржи информације потребне за аутоматско подешавање посредничког сервера.

Поставите који домаћини не треба да користе посредника у Списку занемарених домаћина у одељку Занемарени домаћини. Када приступате овим домаћинима, повезаћете се на Интернет непосредно без посредника.

### Поставке удаљене радне површи

Алат поставки Удаљена радна површ вам омогућава да делите сесију Мејтове радне површи између више корисника и да одредите поставке дељења сесије.

наводи поставке дељења сесије које можете да поставите. Ове поставке непосредно утичу на безбедност вашег система.

#### Поставке дељења радне површи

Елемент прозорчета | Опис
--- | ---
Дозволите другим корисницима да виде вашу радну површ | Изаберите ову опцију да омогућите удаљеним корисницима да виде вашу сесију. Сви догађаји тастатуре, показивача и оставе удаљеног корисника се занемарују.
Дозволите другим корисницима да управљају вашом радном површи | Изаберите ову опцију да омогућите другима да приступе и управљају вашом сесијом са удаљеног места.

Када корисник покуша да види или управља вашом радном површи

Изаберите следеће безбедносне могућности када корисник покуша да види или управља вашом сесијом:

- Пита за потврђивање: Изаберите ову опцију ако желите да вас удаљени корисници питају за потврђивање када желе да деле вашу сесију. Ова опција вам омогућава да се припазите других корисника којји се повезују на вашу сесију. Можете такође да одлучите које време је прикладно за повезивање удаљеног корисника на вашу сесију.

- Захтевај да корисник унесе ову лозинку: Изаберите ову опцију да потврдите идентитет удаљеног корисника ако се користи потврђивање идентитета. Ова опција обезбеђује додатни ниво безбедности.

Лозинка | Упишите лозинку коју клијент који покуша да види или управља вашом сесијом мора да унесе.

## Хардвер

### Поставке тастатуре

Користите алат поставки Тастатуре да измените поставке самопонављања за тастатуру и да подесите поставке прекида куцања.

Да отворите алат , кликните на дугме Приступачност.

#### Поставке тастатуре

Користите одељак Опште да одредите опште поставке тастатуре.

наводи поставке тастатуре које можете да измените.

##### Поставке тастатуре

Елемент прозорчета | Опис
--- | ---
Притисци тастера се понављају када је тастер притиснут | Изаберите ову опцију да укључите понаваљања тастатуре. Ако је понављање тастатуре укључено, када притиснете и држите тастер, радња придружена тастеру се обавља са понављањем. На пример, ако притиснете и држите тастер знака, знак ће се исписивати са понављањем.
Застој | Изаберите застој од када притиснете тастер до када се радња понавља.
Брзина | Изаберите брзину при којој се понавља радња.
Курсор трепће у пољима за унос текста | Изаберите ову опцију да укључите трептање курсора у пољима и оквирима за текст.
Брзина | Користите клизач да наведете брзину при којој курзор трепери у пољима и оквирима за текст.
Куцајте да проверите поставке | Област провере је међудејствено сучеље тако да можете да видите како поставке тастатуре утичу на приказ док куцате. Упишите текст у области провере да испробате дејство ваших поставки.

#### Поставке распореда тастатуре

Користите одељак Распореди да поставите језик тастатуре као и произвођача и модел тастатуре коју користите.

Ово ће дозволити Мејту да омогући коришћење нарочитих медијских тастера на вашој тастатури и да прикаже тачне знаке за језик тастатуре.

Модел тастатуре

  Користите дугме разгледања (са натписом тренутно изабраног модела тастатуре) да изаберете другог произвођача и модел тастатуре.

азличит распоред за сваки прозор

  Када је изабрана ова опција, сваки прозор има свој распоред тастатуре. Промена на други распоред ће утицати само на тренутни прозор.

  Ово вам омогућава да куцате руским распоредом тастатуре у обрађивачу текста, затим да се пребаците у веб прегледник и да куцате италијанским распоредом тастатуре, на пример.

Изабрани распореди

  Можете да се пребацујете између изабраних распореда да измените знаке које даје тастатура када куцате. Да додате распоред, кликните на дугме Додај. Можете имати највише четири распореда. Да уклоните распоред, изаберите га и притините Уклони.

  Да промените распореде тастатуре, користите програмче панела Показивач тастатуре.

  Да додате распоред на списак изабраних распореда, кликните на дугме Додај. Отвориће се прозорче бирача распореда, које вам омогућава да изаберете распоред према држави или језику.

Кликните Врати на основно да вратите поставке распореда тастатуре на њихово почетно стање за ваш систем и језик.

Кликните на дугме Опције распореда да отворите прозорче Опције распореда тастатуре.

#### Опције распореда тастатуре

Прозорче Опције распореда тастатуре има опције за понашање тастера измењивача тастатуре и опције одређених пречица.

Раширите натпис сваке групе да прикажете доступне опције. Натпис подебљаним словима показује да су опције у групи измењене са основних поставки.

Опције приказане у овом прозорчету зависе од Икс система прозора који користите. Не могу све следеће опције бити наведене на вашем систему и неће све приказане опције радити на вашем систему.

Додавање € знака одређеним тастерима

  Користите ове опције да додате симбол евро валуте € тастеру као знак трећег нивоа. Да приступите овом симболу, морате да доделите избирач трећег нивоа.

Понашање тастера „Alt/Win“

  Ова група опција вам омогућава да доделите понашање Јуникс тастера измењивача Супер, Мета и Хипер тастерима Алт и Виндоуз на вашој тастатури.

Понашање тастера „Закључај слова“

  Ова група има неколико опција за тастер Закључај слова.

Положај саставног тастера

  Саставни тастер вам омогућава да искомбинујете два притиска тастера да добијете један знак. Ово се користи за стварње наглашеног знака који се можда не налази на вашем распореду тастатуре. На пример, притисните саставни тастер, затим ', затим e да добијете знак „é“.

Положај тастера Контрол

  Користите ову групу опција да поставите место тастера Ктрл да одговара распореду старијих тастатура.

Понашање групр „Шифт/Закључај“

  Изаберите тастере или комбинације тастера за пребацивање распореда тастатуре када их притиснете.

Разне опције сагласности
  Шифт са тастерима бројевног одељак ради као у МС Виндоузу.

    са овом опцијом изабраном, коришћење Шифта са тастерима на бројевном одељку када је Закључај бројеве искључен проширује тренутни избор.

    Са овом опцијом искљученом, користите Шифт са тастерима на бројевном одељку да добијете супротност тренутног понашања за тај тастер. На пример, када је Закључај бројеве искључен, тастер 8 ради као стрелица на горе. Притисните Шифт 8 да упишете број 8.

  Нарочити тастери (Ктрл+Алт+<тастер>) које обрађује сервер.

    Изаберите ову опцију да одређене пречице тастатуре буду прослеђене Икс систему прозора уместо да са њима ради Мејт.

Бирачи трећег нивоа

  Тастер трећег нивоа вам омогућава да добијете трећи знак са тастера, на исти начин као што притисак на Шифт са тастером даје другачији знак од самог притиска на знак.

  Користите ову групу да изаберете тастер који желите да делује као тастер измењивач трећег нивоа.

  Притисак тастера трећег нивоа и Шифта даје четврти знак са тастера.

  Знаци трећег и четвртог нивоа за ваш распоред тастатуре су приказани у прозору прегледа распореда Показатељ тастатуре.

Користите диодицу тастатуре да покажете заменску групу.

  Користите ову оцију да наведете да један од светлосних показатеља на вашој тастатури треба да покаже када је заменски распоред тастатуре у употреби.

  Лампица изабране тастатуре неће више показивати своју уобичајену функцију. На пример, лампица закључаних слова неће више реаговати на тастер закључаних слова.

#### Поставке приступачности тастатуре

Одељак Приступачност вам омогућава да поставите опције као што је филтрирање случајних притисака тастера и коришћење тастера пречица без потребе за притискањем неколико тастера одједном. Ове функције су такође познате као ПриступИкс-а.

Овај одељак описује сваку поставку коју можете да одаберете. За опис усмеренији задатку приступачности тастатуре, видите Водич приступачности Мејтове радне површи.

наводи поставке приступачности које можете да измените.

##### Поставке приступачности

Елемент прозорчета | Опис
--- | ---
Функције приступачности могу бити окинуте пречицама тастатуре | Изаберите ову опцију да видите иконицу у обавештајној зони која нуди брзи приступ функцијама приступачности.
Опонашај истовремене притиске тастера | Изаберите ову опцију да обавите више истовремених радњи притисака тастера притиском тастера у низу. Или да укључите функцију лепљивих тастера, притисните Шифт пет пута.
Искључи лепљиве тастере ако су два тастера притиснута истовремено | Изаберите ову опцију да наведете да када притиснете два тастера истовремено, више не можете да притиснете тастере у низу да обавите више истовремених притисака тастера.
Прихвати само дуге притиске тастера | Изаберите ову опцију да управљате временом за које морате да притиснете и да држите тастер пре прихваћања. Или да укључите функцију спорих тастера, притисните и држите Шифт осам секунде.
Застој | Користите клизач да наведете време за које морате да притиснете и држите тастер пре прихватања.
Занемари брзе двоструке притиске тастера | Изаберите ову опцију да прихватите унос тастера и контролишете одлике понављања тастера тастатуре.
Застој | Користите клизач да наведете време чекања након првог притиска тастера пре самосталног понављања притиснутог татсера.
Куцајте да проверите поставке | Област провере је међудејствено сучеље тако да можете да видите како поставке тастатуре утичу на приказ док куцате. Упишите текст у области провере да испробате дејство ваших поставки.

Да подесите звучни одговор за функције приступачности тастатуре, кликните на дугме Звучна потврда. Отвориће се прозор Звучна потврда приступачности тастатуре.

#### Звучна потврда приступачности тастатуре

Подесите звучну потврду за функције приступачности тастатуре.

наводи поставке звучне потврде које можете да измените.

##### Поставке звучне потврде

Елемент прозорчета | Опис
--- | ---
Запишти када су функције приступачности укључене или искључене | Изаберите ову опцију за звучно показивање када је функција као што су лепљиви или спори тастери активирана или искључена.
Запишти када је притиснут окидач | Изаберите ову опцију за звучно упозорење притиска тастера окидача. Чућете звучни сигнал када је тастер окидач укључен. Чућете два звучна сигнала када је искључен.
Запишти када је притиснут измењивач | Изаберите ову опцију за звучно упозорење када притиснете тастер измењивач.
Запишти када је тастер притиснут | Изаберите ову опцију за звучно упозорење када притиснете тастер.
Запишти када је тастер прихваћен | Изаберите ову опцију за звучно упозорење када је тастер прихваћен.
Запишти када тастер није прихваћен | Изаберите ову опцију за звучно упозорење када тастер није прихваћен.

#### Поставке тастера миша

Опције у одељку Тастери миша вам омогућавају да подесите тастатуру као замену за миша.

наводи поставке татсера миша које можете да измените.

##### Поставке одмора од куцања

Елемент прозорчета | Опис
--- | ---
Показивачем се може управљати са бројевног падиљона | Изаберите ову опцију да учините да бројевни део тастатуре опонаша радње миша. Списак тастера и њихових еквивалената се налази у Водичу приступачности Мејтове радне површи под заглављем Да омогућите да тастатура опонаша миша.
Убрзање | Користите клизач да наведете колико ће времена требати показивачу да се убрза до највеће брзине.
Брзина | Користите клизач да наведете највећу брзину којом се показивач креће по екрану.
Застој | Користите клизач да наведете време које мора протећи након притиска тастера а пре покретања показивача.

#### Поставке одмора од куцања

Подесите поставке одмора од куцања да учините да вас Мејт подсети да се одморите након што сте користили тастауру и миша већ дуго времена. За време одмора од куцања, екран ће бити закључан.

наводи поставке одмора од куцања које можете да измените.

##### Поставке одмора од куцања

Елемент прозорчета | Опис
--- | ---
Закључај екран да примораш на одмор од куцања | Изаберите ову опцију да закључате екран када сте на одмору од куцања.
Рад траје | Користите вртешку да наведете колико дуго можете да радите пре одмора од куцања.
Одмор траје | Користите вртешку да наведете трајање одмора од куцања.
Допусти одлагање одмора | Изаберите ову опцију ако желите да будете у могућности да одложите одмор од куцања.

Ако престанете да користите тастатуру и миша за време једнако поставци времена одмора, тренутно време рада биће поново постављено.

### Поставке миша

Алатом поставки миша можете да:

- подесите миша за коришћење десном или левом руком,

- наведете брзину и осетљивост покрета миша,

- подесите функције приступачности миша.

#### Опште поставке миша

Користите одељак Опште да наведете да ли је дугмад миша подешена за коришћење левом или десном руком и да подесите његову брзину и осетљивост.

наводи опште поставке миша које можете да измените.

##### Поставке дугмади миша

Елемент прозорчета | Опис
--- | ---
За десноруке | Изаберите ову опцију да подесите миша за коришћење десном руком. Када миша подесите за коришћење десном руком, лево дугме миша је примарно а десно дугме миша је секундарно дугме.
За леворуке | Изаберите ову опцију да подесите миша за коришћење левом руком. Када миша подесите за коришћење левом руком, функције левог и десног дугмета миша су замењене.
Означи место курсора када је притиснут тастер „Ктрл“ | Изаберите ову опцију да укључите анимацију показивача миша када притиснете и отпустите тастер „Ктрл“. Ова функција вам може помоћи да нађете показивач миша. Положај тастера Контрол на тастатури се може изменити у прозорчету опција распореда тастатуре, видите .
Убрзање | Користите клизач да наведете брзину којом се креће показивач миша на екрану када померите миша.
Осетљивост | Користите клизач да наведете колико је осетљив показивач миша на померање миша.
Осетљивост | Користите клизач да наведете растојање на које морате да померите ставку пре него што се радња померања протумачи као радња превлачења и отпуштања.
Време | Користите клизач да наведете време које може протећи између кликова када кликнете два пута. Ако време између првог и другог клика премаши време које је овде наведено, радња се неће протумачити као двоклик. Користите иконицу сијалице да проверите осетљивост двоклика: сијалица ће кратко засветлети за клик, али ће остати упаљена за двоклик.

#### Поставке приступачности миша

Користите одељак Приступачност да подесите функције приступачности које могу помоћи особама које имају потешкоћа са тачним позиционирањем показивача или са притискањем дугмади миша:

- Отворите приручни изборник кликом и држањем примарног дугмета миша; ово је корисно за кориснике који могу да управљљју само једним дугметом.

- Обавља разне врсте клика дугмета миша софтвером; ово је корисно за кориснике који не могу да раде ни са једним дугметом. Врсте клика које се могу обавити су:

  Једноструки клик

    Један клик примарног дугмета миша

  Двоструки клик

    Два клика примарног дугмета миша

  Клик превлачења

    Клик који започиње радњу превлачења

  Секундарни клик

    Један клик секундарног дугмета миша

наводи поставке приступачности миша које можете да измените:

##### Поставке покрета миша

Елемент прозорчета | Опис
--- | ---
Укључи/искључи секундарни клик држећи притиснут примарно дугме | Изаберите ову опцију да укључите опонашане секундарне кликове притиском примарног дугмета миша мало дуже време.
Клизач Застој у одељку Опонашани други клик | Користите клизач да наведете колико дуго примарно дугме мора бити притиснуто да би опонашало секундарни клик.
Започни клик приликом заустављања покрета показивача | Изаберите ову опцију да укључите аутоматске кликове када се миш заустави. Користите додатне поставке у одељку Временски клик да подесите како се бира врста клика.
Клизач Застој у одељку Временски клик | Користите клизач да наведете колико дуго показивач мора да мирује пре него што се окине аутоматски клик.
Клизач застоја покрета | Користите клизач да наведете колико се показивач може померити да би се сматрало да још увек мирује.
Изаберите врсту предвременског клика | Изаберите ову опцију да изаберете врсту клика која ће се обавити у прозору или програмчета панела.
Прикажи прозор врсте клика | Када је ова опција укључена, разне врсте клика (један клик, двоструки клик, клик превлачења или секундарни клик) се могу изабрати у прозору. Програмче панела Временски клик се може користити уместо прозора.
Изаберите врсту клика покретима миша | Изаберите ову опцију да изаберете врсту клика померањем миша у одређеном правцу. Четири комбо кућице испод ове опције омогућавају додељивање праваца различитим врстама клика. Знајте да сваки правац може бити коришћен за једну врсту клика.
Један клик | Изаберите правац да окинете један клик.
Двоструки клик | Изаберите правац да окинете двоструки клик.
Клик превлачења | Изаберите правац да окинете клик превлачења.
Секундарни клик | Изаберите правац да окинете секундарни клик.

### Монитори

Користите поставке монитора да подесите мониторе које може да користи ваш рачунар.

На тастатурама већине преносних рачунара, можете да користите комбинацију тастера Fn Ф7 да кружите између неколико типичних подешавања монитора а да не покренете Поставке монитора.

Превуците графичко представљање монитора у горњем левом делу прозора да поставите распоред ваших монитора. Поставке монитора приказују мале натписе у горњем левом углу сваког монитора како би вам се помогло да препознате који правоугаоник одговара ком монитору.

Измене које учините у Поставкама монитора неће ступити у дејство све док не кликнете на дугме Примени. Поставке ће се вратити на претходне осим ако не потврдите измене. Ово спречава да лоше поставке екрана не доведу ваш рачунар у неупотребљиво стање.

Иста слика на свим мониторима

  Када је ова опција изабрана, читава радна површ ће стати на једном монитору, а сваки монитор ће приказати исти примерак радне површи. Када није изабрана, радна површ обухвата више монитора, а сваки монитор приказује само део читаве радне површи.

Откриј мониторе

  Кликните на ово дугме да нађете мониторе који су недавно додати или прикључене.

Прикажи мониторе у панелу

  Када је ова опција изабрана, биће постављена иконица на панелу омогућавајући вам да брзо измените одређене поставке без отварања Поставки монитора.

Следећи списак објашњава опције које можете да поставите за сваки монитор. Тренутно изабрани монитор је чије графичко представљање има црну подебљану контуру. Такође је показано бојом позадине натписа одељка.

Укљ. / Искљ.

  Појединачни монитори могу у потпуности бити искључени бирањем Искљ..

Резолуција

  Изаберите резолуцију за коришћење за тренутно изабрани монитор из падајућег списка. Резолуција се односи на димензије пиксела екрана. Велика резолуција значи да више ствари стаје на екран, али ће све бити мање.

Учесталост освежавања

  Изаберите учесталост освежавања за коришћење за тренутно изабрани монитор из падајућег списка. Учесталост освежавања одређује колико често рачунар исцртава екран. Превише ниска стопа освежавања (испод 60) чини да монитор трепери и може довести до непријатности за ваше очи. Ово је мањи проблем на екранима са течним кристалима.

Окренутост

  Изаберите окренутост за тренутно изабрани монитор. Ова опција можда није подржана на свим графичким картицама.

### Поставке звука

Алат поставки Звук вам омогућава да управљате уређајима и гласношћу за улаз и излаз звука. Можете такође да наведете који ће се звук чути када се деси одређени догађај.

Можете да прилагодите поставке за алат поставки Звука у следећим функционалним областима:

- Догађаји звука

- Улаз

- Излаз

Можете да измените укупну јачину звука излаза користећи клизач Јачине звука излаза на врху прозора. Кућица за избор Утишај омогућава да привремено потиснете све излазе без ометања тренутне јачине звука.

#### Поставке ефеката звука

Тема звука је збирка звучних ефеката који су придружени разним догађајима, као што је отварање прозорчета, клик дугмета или бирање ставке у изборнику. Један од најбољих звука догађаја јесте звук Системског звонца који се често чује да означи грешку уноса тастатуре. Користите одељаак Звучна дејства алата поставки Звука да изаберете тему звука и да измените звук звонца.

наводи поставке поставки ефеката које можете да измените.

##### Поставке ефеката звука

Елемент прозорчета | Опис
--- | ---
Клизач Јачина звука упозорења | Користите клизач Јачина звука упозорења да управљате гласношћу звука догађаја. Кућица за избор Утишај вам омогућава да привремено потиснете звуке догађаја без мењања тренутне јачине звука.
Тема звука | Користите овај падајући сисак да изаберете другу тему звука. Изаберите Без звука да искључите све звуке догађаја.
Списак Изабери звук упозорења | Изаберите неки други звук за системско звонце са овог списка. Приликом бирања елемента списка чуће се звук.
Кућица избора Укључи звуке за прозоре и дугмиће | Одзначите ову опцију ако не желите да чујете звуке за догађаје који се односе на прозоре (као што је појављивање прозорчета или изборника) и кликове дугмади.

#### Поставке улаза звука

Користите одељак Улаз да поставите поставке за улаз звука.

наводи поставке улаза звука које можете да измените.

##### Поставке улаза звука

Елемент прозорчета | Опис
--- | ---
Клизач Јачина звука на улазу | Користите клизач јачине звука на улазу да одредите ниво улаза. Кућица за избор Утишај вам омогућава да привремено потиснете све улазе а да не ометате тренутни ниво улаза.
Улазни ниво | Приказ Улазни ниво обезбеђује видни одговор који помаже да изаберете одговарајућу јачину звука улаза.
Списак Изаберите уређај као звучни улаз | Изаберите уређај са кога желите да примате улаз звука.

Знајте да јачином звука улаза можете такође да управљате помоћу иконице микрофона која је приказана у обавештајној зони на панелу када неки програм ослушкује за улазом звука.

#### Поставке излаза звука

Користите одељак Излаз да поставите поставке за излаз звука.

наводи поставке излаза звука које можете да измените.

##### Поставке излаза звука

Елемент прозорчета | Опис
--- | ---
Клизач Јачина звука на излазу | Користите клизач јачине звука на излазу да одредите јачину звука излаза. Кућица за избор Утишај вам омогућава да привремено потиснете све излазе а да не ометате тренутну јачину звука. Знајте само да се клизач Јачина звука на излазу налази изнад одељка на врху прозора.
Списак Изаберите уређај као звучни излаз | Изаберите уређај са кога желите да чујете излаз звука.
Клизач Однос | Користите клизач Однос да одредите однос левог/десног уређаја излаза који има више од једног канала (нпр. стерео или 5.1).

Знајте да јачином звука излаза можете такође да управљате помоћу иконице звучника која је приказана у обавештајној зони на панелу.

#### Поставке звука програма

Користите одељак Програми да одредите јачином звука који пуштају појединачни програми.

Сваки програм који тренутно пушта звук је приказан својим називом и иконицом.

## Систем

### Поставке сесије

Алат поставки Сесије вам омогућава да управљате вашим сесијама. Можете да одаберете поставке сесије и да наведете који програми ће се покренути када покренете сеесију. Можете да подесите сесије да сачувају стање када покренете другу сесију. Можете такође да користите овај алат поставки да управљате са више Мејтових сесија.

Можете да прилагодите поставке за сесије и почетне програме у следећим функционалним областима:

- Опције сесије

- Почетни програми

#### Одабир поставки сесије

Користите одељак Опције сесије да управљате са више сесија и да одаберете поставке за текућу сесију.

наводи опције сесије које можете да измените.

##### Опције сесије

Елемент прозорчета | Опис
--- | ---
Сам запамти покренуте програме приликом одјављивања | Изаберите ову опцију ако желите да управник сесије сачува стање ваше сесије када се одјавите. Управник сесије чува програме управљане сесијом који су отворени и поставке њима придружене када се одјавите. Следећи пут када покренете сесију, програми ће се покренути сами, са сачуваним поставкама.
Запамти тренутно покренуте програме | Изаберите ову опцију ако желите да управник сесије сачува тренутно стање ваше сесије. Управник сесије чува програме управљане сесијом који су отворени и поставке њима придружене. Следећи пут када покренете сесију, програми ће се покренути сами, са сачуваним поставкама.

#### Подешавања почетних програма

Користите одељак Почетни програми алата поставки Сесије да наведете почетне програме неуправљане сесијом. Почетни програми су они који се самостално покрећу када покренете сесију. Ви наводите наредбе које извршавају програме неуправљане сесијом у одељку Почетни програми. Наредбе се самостално извршавају када се пријавите.

Такође можете аутоматски да покренете програме управљане сесијом. За више информација, видите .

наводи поставке почетних програма које можете да измените.

##### Поставке почетних програма

Елемент прозорчета | Опис
--- | ---

Додатни почетни програми

Користите ову табелу да управљате програмима неуправљаним сесијом као што следи:

- Да додате почетни програм, кликните на дугме Додај. Приказаће се прозорче Нови почетни програм. Упишите назив програма у поље Назив. Затим упишите наредбу за покретање програма у поље Наредба. Можете такође да наведете и напомену у пољу Напоена

- Да уредите почетни програм, изаберите програм, затим кликните на дугме Уреди. Биће приказано прозорче Уреди почетни програм. Користите прозорче да измените наредбу и поредак покретања за почетне програме.

- Да обришете почетни програм, изаберите један, затим кликните на дугме Уклони.