# Основне вештине

Ово поглавље вас уводи у основне вештине које су вам потребне да бисте радили у Мејтовом радном окружењу.

## Вештине миша

Овај одељак описује шта раде дугмићи миша, и шта значе различити показивачи.

Миш је показивачки уређај који вам омогућава померање показивача миша на екрану. Показивач миша обично је мала стрелица којом показујете на објекте на екрану. Притиском на тастер миша извршићете одређену радњу на објекту над којим се налази показивач миша, у зависности од тога које дугме притиснете.

### Ковенције дугмета миша

Дугмад

Упутства у овом приручнику односе се на уређаје миша са три дугмета за десноруке, најчешћи тип. Ако користите другу врсту миша или показивачког уређаја, водите рачуна да пронађете одговарајућу дугмад на мишу. Ако користите миша за леворуке, погледајте у наставку одломак о подешавању усмерења миша.

Ако поставите свој уређај миша за леворуке, требало би да промените конвенције дугмета миша коришћене у овом упутству. То се обично подразумева у већини документације и у многим апликацијама.

Неким мишевима недостаје средње дугме. Ако имате уређај миша са два тастера, тада је ваш систем можда подешен да користи акордовање да омогући симулацију средњег дугмета. Ако је акордовање активирано, истовремено притискате леви и десни тастер миша да бисте симулирали средње дугме миша. Средњи тастер миша свакако није потребан да бисте користили Мејт.

Конвенције дугмета миша коришћене у овом упутству су као што следи:

Лево дугме миша

  Дугме на левој страни уређаја миша. Ово је главно дугме миша, користи се за бирање, активирање, притискање тастера итд. Када вам се каже да „кликнете“ подразумева се да треба да кликнете левим дугметом, осим ако није посебно наведено.

Средње дугме миша

  Средње дугме уређаја миша. На многим мишевима са точкићем за помицање, точкић за помицање се може притиснути према доле за средњи клик миша.

Десно дугме миша

  Дугме на десној страни уређаја миша. Ово дугме често приказује приручни изборник за објекат испод показивача.

Користите Поставке миша да окренете усмерење миша. Тада ћете морати да поништите конвенције тастера миша коришћене у овом приручнику и другој Мејтовој документацији. Погледајте за више информација о подешавању поставки миша.

### Радње мишем

Радње

Следеће конвенције се користе у овом приручнику за описивање радњи које се предузимају мишем:

Радња | Одредница
--- | ---
Клик | Притисните и пустите леви тастер миша, без померања миша.
Леви клик | Исто као клик. Појам „леви-клик“ се користи тамо где може доћи до забуне са десним-кликом.
Средњи клик | Притисните и пустите средњи тастер миша, без померања миша.
Десни клик | Притисните и пустите деснни тастер миша, без померања миша.
Двоструки клик | Два пута брзо притисните и пустите леви тастер миша без померања миша. Можете да подесите осетљивост за двоструке кликове променом поставке Време двоструког клика: за више информација погледајте .

Кликање и превлачење

Притисните и не пуштајте леви тастер миша, а затим померите миш и даље држећи дугме и на крају отпустите дугме.

Превлачење мишем се користи у много различитих контекста. Овим се мишем помера објекат по екрану. Објекат се испушта на месту где је отпуштен тастер миша. Ова радња се назива и превлачење и испуштање. Клик на елемент сучеља за његово померање понекад се назива захват.

На пример, можете променити положај прозора превлачењем његове насловне траке или преместити датотеку превлачењем иконице из једног прозора и пуштањем у други.

Леви тастери миша обично се користе за извршавање радњи превлачења, иако се средњи тастер миша понекад користи за заменску радњу превлачења.

Кликање и држање | Притисните и не пуштајте леви тастер миша.

Можете да извршите следеће радње мишем:

Лево дугме миша

  - Да изаберете текст.

  - Да изаберете ставке.

  - Да превучете ставке.

  - Да покренете ставке.

Средње дугме миша

  - Да убаците текст.

  - Да преместите ставке.

  - Да преместите прозоре у позадину.

Десно дугме миша

  Користите десни тастер миша да отворите приручни изборник за ставку, ако се примењује изборник. За већину ставки можете да користите и тастерску пречицу Шифт Ф10 да отворите приручни изборник након што је ставка изабрана.

На пример, приликом прегледања датотека у управнику датотека, датотеку бирате кликом левим тастером миша, а датотеку отварате двоструким кликом левим тастером миша. Кликом десног дугмета миша отвориће се приручни изборник за ту датотеку.

У већини апликација можете изабрати текст левим тастером миша и убацити га у другу апликацију помоћу средњег тастера миша. То се назива примарно убацивање избора и ради одвојено од уобичајених радњи оставе.

Да изаберете више ставки, можете да држите тастер Ктрл да изаберете више ставки или да држите тастер Шифт да изаберете суседни опсег ставки. Такође можете да превучете гранични оквир да изаберете неколико ставки тако што ћете покренути превлачење у празном простору око предмета и превући правоугаоник.

### Показивачи миша

Показивачи

Како користите миша, изглед показивача миша може се изменити. Изглед показивача даје повратне информације о одређеној радњи, локацији или стању.

Следећи показивачи миша се приказују док миш прелази преко различитих елемената екрана:

Показивачи миша ће се разликовати од овде приказаних ако користите другу тему показивача. Ваш достављач или добављач је можда поставио другу основну тему.

Обичан показивач. Обичан показивач

  Овај показивач се појаљује за време уобичајеног коришћења миша.

Показивач заузетости. Показивач заузетости

  Овај показивач се појављује преко прозора који је заузет извршавањем задатка. Не можете да користите миша да бисте овом прозору дали било какав улаз, али можете да пређете у други прозор и радите с њим.

Показивач промене величине. Показивач промене величине

  Овај показивач указује на то да можете да зграбите контролу да промените величине делова сучеља. Појављује се на границама прозора и преко ручица за промену величине између окна у прозору. Смер стрелица показује у ком смеру можете да промените величину.

Показивач у облику руке Показивач у облику руке

  Овај показивач се појављује када задржите показивач изнад хипертекстуалне везе, на пример на веб страници. Овај показивач указује на то да можете кликнути на везу да бисте учитали нови документ или извршили радњу.

Показивач „I“ Показивач „I“

  Овај показивач се приказује када мишем пређете преко текста који можете изабрати или уредити. Кликните да бисте поставили курсор тамо где желите да унесете текст или превуците да бисте изабрали текст.

Следећи показивачи миша се приказују приликом превлачења ставке као што је датотека или део текста. Означавају резултат пуштања тастера миша да би се испустио објекат који се премешта.

Показивач премештања. Показивач премештања

  Овај показивач показује да када испустите објекат, објект се премешта са старе локације на нову.

Показивач умножавања. Показивач умножавања

  Овај показивач показује да када испустите објекат, тамо где га испустите ствара се умножак објекта.

Показивач симболичке везе. Показивач симболичке везе

  Овај показивач показује да када испустите објекат, ствара се симболичка веза до места објекта где га испуштате. Симболичка веза је посебна врста датотеке која упућује на другу датотеку или фасциклу. Више о овоме, видите .

Показивач питања. Показивач питања

  Овај показивач указује да ће вам се, када испустите објекат, дати избор шта да радите. Отвориће се изборник који ће вам омогућити да одаберете коју радњу желите да извршите. На пример, можда ћете моћи да преместите, умножите или направите симболичку везу.

Показивач недоступности. Показивач недоступности

  Овај показивач показује да не можете испустити објекат на тренутну локацију. Отпуштање тастера миша сада неће имати дејства: превучени објекат биће враћен на почетну локацију.

Показивач премештања објекта панела. Показивач премештања објекта панела

  Овај показивач се појављује када средњим тастером миша превучете панел или објекат на панелу. Погледајте за више информација о панелима.

Показивач премештања прозора. Показивач премештања прозора

  Овај показивач се појављује када превучете прозор да га преместите. Видите за више информација о премештању прозора.

## Вештине тастатуре

За скоро сваки задатак који можете извршити мишем, помоћу тастатуре можете извршити исти задатак. Тастерске пречице су тастери који вам пружају брз начин за извршавање задатка.

Тастерске пречице можете користити за извршавање општих задатака Мејтове радне површи и за рад са ставкама сучеља као што су панели и прозори. Тастере пречица такође можете да користите у апликацијама. Да прилагодите пречице, користите Пречице тастатуре алат за подешавање. Погледајте за више информација о подешавању пречица тастатуре.

Многе тастатуре рачунара имају два посебна тастера за Виндоуз оперативни систем: тастер са логотипом Мајкрософт Виндоуза™ и тастер за приступ приручним изборницима.

У Мејту, тастер Виндоуз је често подешен да делује као додатни тастер измењивач, који се назива Супер тастер. Тастер приручног изборника се може користити за приступ приручном изборнику изабране ставке, баш као што то може и пречица Шифт Ф10.

Такође можете да измените поставке Мејтове радне површи да бисте користили функције приступачности тастатуре. Погледајте за више информација о функцијама приступачности тастатуре.

Следећи одељци описују тастерске пречице које можете користити на целој радној површи и у апликацијама.

### Опште тастерске пречице

Опште тастерске пречице вам омогућавају да користите тастатуру за извршавање задатака повезаних са радном површином, уместо задатака у тренутно изабраном прозору или апликацији. Следећа табела наводи неке опште пречице:

Тастер пречице | Функција
--- | ---
Алт Ф1 | Отвара изборник програма.
Алт Ф2 | Приказује прозорче покренутог програма. Видите за више информација.
Штампај екран | Прави снимак екрана читаве радне површи. Видите за више информација.
Алт Штампај екран | Прави снимак екрана прозора који је тренутно у жижи.
Ктрл Алт Тастери стрелица | Пребацује на радни простор на наведени правац текућег радног прозора. Видите за више информација о раду са више радних простора.
Ктрл Алт D | Умањује све прозоре и даје фокус радној површи.
Алт Таб | Пребацује између прозора. Приказује се списак прозора који можете да изаберете. Отпустите тастере да изаберете прозор. Можете да притиснете тастер Шифт да кружите кроз прозоре супротним редом.
Ктрл Алт Таб | Пребацује фокус између панела и радне површи. Приказује се списак ставки који можете да изаберете. Отпустите тастере да изаберете ставку. Можете да притиснете тастер Шифт да кружите кроз ставке супротним редом.

### Тастерске пречице прозора

Тастерске пречице прозора вам омогућавају да користите тастатуру за обављање задатака на тренутно фокусираном прозору. Следећа табела наводи неке тастерске пречице прозоора:

Тастер пречице | Функција
--- | ---
Алт Таб | Пребацује између прозора. Приказује се списак прозора који можете да изаберете. Отпустите тастере да изаберете прозор. Можете да притиснете тастер Шифт да кружите кроз прозоре супротним редом.
Алт Ф4 | Затворите тренутно фокусирани прозор.
Алт Ф5 | Поништите увећање тренутног прозора, ако је увећан.
Алт Ф7 | Преместите тренутно фокусирани прозор. Након притиска ове пречице, можете да померате прозор користећи миша или тастере стрелица. Да завршите са премештањем, кликните мишем или притисните неки тастер на тастатури.
Алт Ф8 | Промените величину тренутно фокусираног прозора. Након притиска ове пречице, можете да промените величину прозора користећи миша или тастере стрелица. Да завршите са променом величине, кликните мишем или притисните неки тастер на тастатури.
Алт Ф9 | Умањите тренутни прозор.
Алт Ф10 | Увећајте тренутни прозор.
Алт размак | Отворите изборник прозора за тренутно изабрани прозор. Изборник прозора вам омогућава да обавите радње над прозором, као што је умањивање, премештање између радних простора и затварање.
Шифт Ктрл Алт Тастери стрелица | Преместите тренутни прозор на други радни простор у наведеном правцу. Видите за више информација о раду са више радних простора.

### Тастери програма

Тастерске пречице програма вам омогућавају да обавите програмске задатке. Можете да користите тастерске пречице да обавите програмске задатке брже него када користите миша. Следећа табела наводи неке опште тастерске пречице програма:

Тастер пречице | Радња
--- | ---
Ктрл N | Направите нови документ или прозор.
Ктрл X | Исеците изабрани текст или област и ставите их у оставу.
Ктрл C | Умножите изабрани текст или област у оставу.
Ктрл V | Уметните садржај оставе.
Ктрл Z | Опозовите последњу радњу.
Ктрл S | Сачувајте текући документ на диск.
Ф1 | Учитајте документ помоћи са мреже за програм.

Као додатак овим тстерским пречицама, сви програми подржавају скуп тастера за кретање и рад са корисничким сучељем. Ови тастери вам омогћавају да обавите радње које можете обично да обавите мишем. Следећа тебела описује неке контролне тастере сучеља:

Тастери | Радња
--- | ---
Тастери стрелица или Таб | Померајте између контрола у сучељу или ставки на списку.
Унеси или размак | Покрените или изаберите изабрану ставку.
Ф10 | Покрените изборник скроз лево прозора програма.
Шифт Ф10 | Покрените приручни изборник за изабрану ставку.
Esc | Затворите изборник без бирања ставке изборника или откажите радњу превлачења.

### Приступни тастери

Трака изборника јесте трака на врху прозора која садржи изборнике за програм. Приступни тастер јесте подвучено слово на траци изборника, изборнику или прозорчету које можете да користите да обавите радњу. На траци изборника, приступни тстер за сваки изборник је подвучен.

Да отворите изборник, држите тастер Алт, затим притисните приступни тстер. У изборнику, приступни тастер за сваку ставку изборника је подвучен. Да изаберете ставку изборника када је изборник приказан, можете једноствно да притиснете приступни тстер за ставку изборника.

На пример, да отворите нови прозор у програму Помоћ, притисните Алт F да отворите изборник Датотека, затим пртисните N да покренете ставку изборника Нови прозор.

Приступне тастере можете да користите такође за приступ елементима у прозорчету. У прозорчету, једно слово у већини елемената прозорчета је подвучено. Да приступите нарочитом елементу прозорчета, држите Алт, затим притисните приступни тстер.