# Појмовник

програмче

  Програмче је мали међудејствени програм који се налази на панелу, на пример Управљање јачином звука. Свако програмче има једноставно корисничко сучеље којим можете управљати мишем или тастатуром.

радна станица

  Део Мејтовог окружења где нема сучеља графичких ставки, као што су панели и прозори.

позадина радне површи

  Слика или боја која је примењена на радну површ.

објекат радне површи

  Иконица на радној површи коју можете да користите за отварање датотека, фасцикли и програма. Објекте радне површине можете користити да бисте омогућили погодан приступ датотекама, фасциклама и програмима које често користите.

ДНС назив

  Јединствени словни одредник за рачунар на мрежи.

фиока

  Фиока је клизно проширење на панелу које можете да отворите или затворите из иконице фиоке.

проширење датотеке

  Последњи део назива датотеке, након последње тачке (.) у називу. На пример, проширење датотеке `слика.jpeg` јесте `„jpeg“`.

  Проширење датотеке може да одреди врсту датотеке. Цаја управник датотека користи ову информацију када треба да одреди шта да ради када отворите датотеку. За више о овоме, видите .

формат

  Форматирање медија значи припрема медија за употребу са одређеним системом датотека. Када форматирате медиј, преписујете све постојеће информације на њему.

Мејту-сагласни програми

  Програм који користи стандардне Мејтове програмске библиотеке назива се Мејту сагласан програм. На пример, Цаја управник датотека и плума уређивач текста су Мејту сагласни програми.

ИП адреса

  Јединствени бројевни одредник за рачунар на мрежи.

пречице тастатуре

  Пречица тастатуре је тастер или комбинација тастера која обезбеђује замену уобичајеним начинима обављања радње.

покретач

  Покретач покреће нарочити програм, извршава наредбу или отвара датотеку. Покретач се може налазити на панелу или у изборнику.

трака изборника

  Трака изборника јесте трака на врху прозора програма која садржи изборнике за програм.

МИМЕ врста

  Вишенаменско проширење Интернет поште (MIME) одређује формат датотеке. МИМЕ врста омогућава програмима да читају датотеку. На пример, програм за е-пошту може да користи МИМЕ врсту `image/png` да открије да ли је датотека преносне мрежне графике (ПНГ) прикачена пруци е-поште.

качење

  Прикачити значи учинити систем датотека доступним за приступ. Када прикачите систем датотека, систем датотека је прикључен као поддиректоријум вашег система датотека.

окно

  Окно је део прозора. На пример, прозор Цаје садржи бочну површ и окно прегледа.

алат поставки

  Наменски софтверски алат који управља одређеним делом понашања Мејтове радне површи.

тастери пречица

  Тастери пречица су тастери који обезбеђују брзи начин за обављање радње.

начин слагања

  Начин слагања јесте редослед којим се прозори слажу један преко другог на вашем екрану.

трака стања

  Трака стања јесте трака на дну прозора која пружа информације о тренутном стању онога што прегледате у прозору.

симболичка веза

  Посебна врста датотеке која упућује на другу датотеку или фасциклу. Када извршите радњу на симболичкој вези, она се извршава над датотеком или фасциклом на коју симболична веза упућује.

трака алата

  Трака алата јесте трака која садржи дугмад за најчешће коришћене наредбе у програму. Обично се трака алата појављује испод траке изборника.

Јединствени Ресурсни Одредник (URI)

  Јединствени ресурсни одредник (URI) јесте ниска која одређује посебно место на систему датотека или на Вебу. На пример, адреса веб странице јесте путања (URI).

Јединствени Ресурсни Локатор (URL)

  Јединствени ресурсни локатор (URL) јесте адреса нарочитог места на Вебу.

преглед

  Компонента Цаје која вам омогућава да прикажете фасциклу на одређени начин. На пример, Цаја садржи преглед иконицама који вам омогућава да прикажете садржај фасцикле као иконице. Цаја такође садржи преглед списком који вам омогућава да прикажете садржај фасцикле као списак.

радни простор

  Радни простор је одређена област на Мејтовој радној површи у којој можете да радите.