# Рад са датотекама

Ово поглавље описује како да користите Цају управника датотека.

## Увод

### Функционалност управника датотека

Управник датотека Цаја обезбеђује једноставан и обједињени начин за управљање датотекама и програмима. Можете да користите управника датотека да урадите следеће:

- Направите фасцикле и докумената

- Прикажете датотеке и фасцикле

- Тражите и управљате датотекама

- Извршите скрипте и покренете програме

- Прилагодите изглед датотека и фасцикли

- Отворите нарочита места на рачунару

- Запишете податке на ЦД или ДВД

- Инсталирате и уклоните врсте слова

Управник датотека вам допушта да организујете датотеке у фасциклама. Фасцикле могу да садрже датотеке и могу такође да садрже и друге фасцикле. Коришћење фасцикли вам може помоћи да нађете датотеке много лакше.

Цаја такође управља радном површи. Радна површ се налази иза свих других видљивих ставки на екрану. Радна површ је активна компонента начина на који користите рачунар.

Сваки корисник има „Личну фасцику“. Лична фасцикла садржи све корисничке датотеке. Радна површ је друга фасцикла. Садржи нарочите иконице омогућавајући лак приступ ка корисничкој личној фасцикли, смећу и такође уклоњивим медијима као што су флопи дискови, ЦД дискови и УСБ меморијски штапићи.

Цаја увек ради док користите Мејт. Да отворите нови прозор Цаје, кликните два пута на одговарајућу иконицу на радној површи као што је Лична фасцикла или Рачунар, или изаберите ставку из на горњем панелу.

У Мејту многе ствари су датотеке, као што су документа обрађивача текста, таблице, фотографије, филмови и музика.

### Представљање управника датотека

Цаја обезбеђује два режима у којима можете да радите са системом датотека: просторни и режим разгледања. Можете да одлучите који начин вам више одговара и да поставите Цају да га увек користи тако што ћете изабрати (или поништити избор) Увек отвори у прозорима прегледника у језичку Понашање у .

Режим прегледника је основни у Мејту, али је можда ваш достављач, продавац или администратор система подесио да Цаја користи просторни режим по основи.

#### Д-конф уређивач приказује вредност кључа „увек користи прегледника“ за шему „org.mate.caja.preferences schema“ г-подешавања.

Д-конф уређивач приказује вредност кључа „увек користи прегледника“ за шему „org.mate.caja.preferences schema“ г-подешавања.

Следеће објашњава разлику између два режима:

Режим прегледника: прегледајте датотеке и фасцикле

  Прозор управника датотека представља прегледника, који може да прикаже свако место. Отварање фасцикле освежава тренутни прозор управника датотека да би приказао садржај нове фасцикле.

  Као садржаји фасцикле, прозор прегледника приказује траку алата са општим радњама и местима, траку места која показује тренутно место у хијерархији фасцикли и бочну траку која може да садржи разне врсте информација.

  У режиму прегледника, обично имате неколико прозора управника датотека отворених у једном тренутку. За више информација о коришћењу режима прегледника видите .

  #### Цаја у режиму прегледника

  Цаја у режиму прегледника.
Просторни режим: крежите се по датотекама и фасциклама као објектима

  Прозор управника датотека представља нарочиту фасциклу. Отварање фасцикле отвара нови прозор за ту фасциклу. Сваки пут кад отворите нарочиту фасциклу, наћи ћете њен прозор приказан на истом месту на екрану и у истој величини од последњег пута када сте је прегледали (ово је зашто се ово назива „просторни режим“).

  Коришћење просторног режима може довести до отварања више прозора управника датотека на екрану. Са друге стране, неки корисници неки корисници налазе да представљање датотека и фасцикли као да су стварни физички објекти са нарочитим местима чини рад са њима лакшим. За више информација о коришћењу просторног режима видите

  #### Три фасцикле отворене у просторном режиму

  Три фасцикле отворене у просторном режиму.

  Приметите како, када је у просторном режиму, Цаја означава отворену фасциклу другачијом иконицом.

## Просторни режим

Следећи одељак описује како да прегледате ваш систем користећи Цају управника датотека када је подешен у просторном режиму. У просторном режиму, сваки прозор Цаје одговара једној фасцикли. Када отворите фасциклу њен прозор се појави на истом месту на екрану као и прошлог пута када сте радили са њом. Ово је основно понашање у Цаји.

За појављивање режима прегледника и просторног режима, видите .

### Просторни прозори

Нови просторни прозор се отвара сваки пут када отворите фасциклу. Да отворите фасциклу, урадите следеће:

- Два пута кликните на иконицу датотеке на радној површи или или на постојећи прозор

- Изаберите фасциклу, и притисните Ктрл O.

- Изаберите фасциклу, и притисните Алт стрелица на доле

- Изаберите ставку из на горњем панелу. Ваша лична фасцикла и фасцикле које сте означили су наведене овде. За више о обележивачима, видите .

Да затворите тренутну фасциклу док отварате нову, притисните Шифт када два пута кликнете, или притисните Шифт Алт стрелица на доле.

показује прозор просторног режима који приказује садржај фасцикле „Рачунар“.

#### Садржај фасцикле у просторном режиму.

Приказивање фасцикле у просторном режиму.

У просторном режиму сваки отворени прозор Цаје приказује само једно место. Избором другог места отвориће се други прозор Цаје. Будући да се свако место сећа претходног положаја на екрану на коме је отворено, омогућава вам да лако препознате фасцикле када су многе од њих отворене одједном.

Неки људи сматрају просторни режим бољим, посебно за премештање датотека или фасцикли на друго место, другима је број отворених прозора застрашујући. приказује пример прегледања у простору са много отворених места.

#### Три фасцикле отворене у просторном режиму

Три фасцикле отворене у просторном режиму.

Зато што ће просторни режим попунити екран прозорима Цаје, важно је да постоји могућности за њиховим делотворним размештањем. Када држите тастер Алт и кликнете било где у границама прозора Цаје можете га лако преместити, уместо да се захтева да за премештање превучете његову траку наслова.

### Компоненте просторног прозора

описује компоненте прозора објекта датотеке.

#### Компоненте просторног прозора

Компонента | Опис
--- | ---

Трака изборника

Садржи изборнике које користите за обављање задатака у управнику датотека.

Такође можете отворити искачући изборник из прозора управника датотека. Да отворите овај искачући изборник, кликните десним тастером миша у прозору управника датотека. Ставке у овом изборнику зависе од тога где кликнете десним тастером миша. На пример, када десним тастером миша кликнете на датотеку или фасциклу, можете да изаберете ставке повезане са датотеком или фасциклом. Када десним тастером миша кликнете на позадину окна приказа, можете да изаберете ставке повезане са приказом ставки у окну прегледа.

Окно прегледа

Приказује садржаје следећег:

- Фасцикле

- ФТП сајтове

- Виндоузова дељења

- ВебДАВ сервере

- Места која одговарају нарочитим путањама

Трака стања | Приказује информације о стању.
Бирач полазне фасцикле | Овај падајући списак показује хијерархију фасцикле. Изаберите фасциклу са списка да је отворите. Држите притиснутим Шифт док бирате са списка да затворите текућу фасциклу када отворите нову.

### Прикажите личну фасциклу у просторном прозору

Да прикажете личну фасциклу, обавите једну од следећих радњи:

- Два пута кликните на објекат Лична фасцикла на радној површи

- Из траке изборника прозора фасцикле, изаберите Места Лична фасцикла.

- Са траке изборника горњег панела, изаберите Места Лична фасцикла.

Просторни прозор приказује садржај ваше личне фасцикле.

### Приказивање полазне фасцикле

Полазна фасцикла јесте фасцикла која садржи тренутну фасциклу. Да прикажете садржај полазне ваше тренутне фасцикле, урадите нешто од следећег:

- Изаберите Датотека Отвори полазну.

- Притисните Алт стрелицу на горе.

- Изаберите из бирача полазне фасцикле доле лево у прозору.

Да затворите тренутну фасциклу док отварате полазну, притисните Шифт када бирате из бирача полазне фасцикле, или притисните Шифт Алт стрелица на горе.

### Затварање фасцикли

Да затворите фасцикле можете само да кликнете на дигме за затварање прозора, ово међутим није најбољи начин за затварање више прозора. Ако желите да видите само тренутну фасциклу а не и фасцикле које сте отворили да стигнете до тренутне фасцикле, изаберите Датотека Затвори полазне фасцикле. Ако желите да затворите све фасцикле на екрану, изаберите Датотека Затвори све фасцикле.

### Приказивање фасцикле у прозору прегледника

Ако желите да прикажете једну фасциклу у режиму прегледника, док у супротном настављате да радите у просторном режиму, обавите следеће кораке:

1. Изаберите фасциклу док је у просторном режиму.

2. Изаберите Датотека Разгледај фасцилу.

### Отварање места

Можете отворити фасциклу или друго место у просторном режиму уписујући њен назив.

Изаберите L Датотека Отвори место , и упишите путању места које желите да отворите.

## Режим прегледника

Следећи одељак описује како да разгледате систем користећи Цају управника датотека када је подешен у режиму прегледника. У режиму прегледника, отварање фасцикле ажурира тренутног управника датотека да покаже садржај нове фасцикле.

За појављивање режима прегледника и просторног режима, видите .

### Прозор прегледника датотека

Можете да приступите прегледнику датотека на следеће начине:

- Изаберите Програми Системске алатке Прегледник датотека.

- Док сте у просторном режиму можете да отворите фасциклу у режиму прегледника десним кликом на ту фасциклу и да изаберете Разгледај фасциклу. Отвориће се нови прозор прегледника датотека и приказаће садржај изабране фасцикле.

- Ако је Цаја постављен да увек отвори прозоре прегледника, двоструки клик на било коју фасциклу увек ће отворити прозор прегледника, видите .

#### Садржај фасцикле у прозору прегледника датотека

Фасцикла у прозору прегледника датотека.

У неким дистрибуцијама Мејтове радне површи, дугме траке алата Лична фасцикла може имати неку другу доделу, на пример, Документа.

#### Компоненте прозора прегледника датотека

описује компоненте прозора прегледника датотека.

##### Компоненте прозора прегледника датотека

Компонента | Опис
--- | ---

Трака изборника

Садржи изборнике које користите за обављање задатака у управнику датотека.

Такође можете отворити искачући изборник из прозора управника датотека. Да отворите овај искачући изборник, кликните десним тастером миша у прозору управника датотека. Ставке у овом изборнику зависе од тога где кликнете десним тастером миша. На пример, када десним тастером миша кликнете на датотеку или фасциклу, можете да изаберете ставке повезане са датотеком или фасциклом. Када десним тастером миша кликнете на позадину окна приказа, можете да изаберете ставке повезане са приказом ставки у окну прегледа.

Трака алата

Садржи дугмад коју користите за обављање задатака у управнику датотека.

- Назад Враћа вас на претходно посећено место. Суседни падајући списак такође садржи списак недавно посећених места који вам омогућава да им се брже вратите.

- Напред Обавља супротну функцију од ставке траке алата Назад. Ако сте се претходно враћали назад, онда вас ово дугме враћа на то место.

- Горе Иде један ниво горе ка полазној тренутне фасцикле.

- Овсежи Освежава садржај тренутне фасцикле.

- Лична фасцикла Отвара вашу личну фасциклу.

- Рачунар Отвара фасциклу рачунара.

- Тражи Отвара траку претраге.

Трака места

Трака места је врло моћан алат за кретање по рачунару. Може се јавити на три различита начина у зависности од вашег избора. За више о коришћењу траке алата видите . У сва три подешавања трака алата увек садржи следеће ставке.

- Дугмад Увеличај: Омогућава вам да измените величину ставки у површи прегледа.

- Падајући списак Прегледај као: Омогућава вам да изаберете како ћете приказати ставке у површи прегледа.

Бочна површ

Извршите следеће функције:

- Приказује податке о текућој датотеци или фасцикли.

- Омогућава вам да се крећете кроз датотеке.

Да прикажете бочну површ, изаберите Преглед Бочна површ. Бочна површ садржи падајући списак који вам омогућава да изаберете шта ћете приказати у бочној површи. Можете изабрати од следећих опција:

- Места

  Приказује места од нарочитог значаја.

- Подаци

  Приказује иконицу и информације о тренутној фасцикли. Дугмад се може појавити у бочној површи, та дугмад вам омогућава да обавите радње над тренутном фасциклом, осим основне радње.

- Стабло

  Приказује хијерархију вашег система датотека. Можете користити Стабло да се крећете кроз датотеке.

- Претходне наредбе

  Садржи списак историјата датотека, фасцилки, ФТП сајтова и путања које сте недавно посетили.

- Белешке

  Омогућава вам да додате белешке вашим датотекама и фасциклама.

- Обележја

  Садржи обележја која можете додати датотеци или фасцикли.

Да затворите бочну површ, кликните на дугме X у горњем десном углу бочне површи.

Окно прегледа

Приказује садржаје следећег:

- Фасцикле

- ФТП сајтове

- Виндоузова дељења

- ВебДАВ сервере

- Места која одговарају нарочитим путањама

Трака стања | Приказује информације о стању.

### Приказивање и скривање компоненти прозора прегледника датотека

Да прикажете или сакријете неку компоненту прегледника датотека описану у изаберите неку од следећих ставки из изборника:

- Да сакријете бочну површ, изаберите Преглед Бочна површ. Да поново прикажете бочну површ, опет изаберите Преглед Бочна површ. Или можете притиснути Ф9 да промените видљивост бочне површи.

- Да сакријете траку алата, изаберите Преглед Главна трака лата. Да поново прикажете траку алата, опет изаберите Преглед Главна трака алата.

- Да сакријете траку места, изаберите Преглед Трака путање. Да поново прикажете траку путање, опет изаберите Преглед Трака путање.

- Да сакријете траку стања, изаберите Преглед Трака стања. Да поново прикажете траку стања, опет изаберите Преглед Трака стања.

### Коришћење траке путање

Трака путање прегледника датотека може да прикаже поље путање, траку дугмади или поље за претрагу. Све ово је корисно у различитим ситуацијама.

- Трака дугмади

  По основи приказана је трака дугмади. Приказује низ дугмади која представљају хијерархију тренутне путање, са дугметом за сваку садржајну фасциклу. Кликните на дугме изаберете фасцикле у хијерархији. Можете да се вратите на изворну фациклу, која је приказана као последње дугме у низу.

  Можете такође да превлачите дугмад, на пример на друго место, како бисте умножили фасциклу.

  #### Трака дугмади

  Трака дугмади.

- Текстуална трака путање

  Текстуална трака путање приказује тренутну место у виду текстуалне путање, на пример: „/home/user/Документа“. Поље путање је нарочито корисно за врло брз прелазак на познату фасциклу.

  Да одете на ново место, упишите нову путању или уредите тренутну, затим притисните Унеси. Поље путање само довршава оно што описујете када постоји само једна могућност. Да прихватите предложено довршавање, притисните Таб.

  Да увек користите текстуалну траку путање, кликните на окидно дугме на левој страни траке путање.

  Да се брзо пребаците на текстуалну траку путање док користите траку дугмади, притисните Ктрл L, изаберите Иди Места, или притисните Водећу косу црту (/) да упишете путању из кореног директоријума. Трака путање ће поново приказати дугмад путање након што притиснете Унеси или откажете са Esc.

  #### Трака путање

  Трака путање.

- Трака претраге

  Притиском на Ктрл F или бирањем дугмета на траци алата Потражи појавиће се трака претраге. За више информација о претрази видите . Трака претраге је одлична за налажење датотека у фасциклама када нисте сигурни где се тачно налазе.

  #### Трака претраге

  Трака претраге.

### Приказивање личне фасцикле

Да брзо прикажете вашу Личну фасциклу, обавите једну од следећих радњи из прозора прегледника датотека:

- Изаберите Иди Лична фасцикла.

- Кликните на дугме траке алата Лична фасцикла.

- Кликните на дугме Лична фасцикла у бочној површи Места.

Прозор прегледника датотека приказује садржај ваше личне фасцикле.

### Приказивање фасцикле

Садржај фасцикле се може приказати или списком или иконицама бирањем одговарајуће ставке у изборнику траке путање Прегледај као. За више информација о прегледу списком или иконицама видите

- Два пута кликните на фасциклу у окну прегледа.

- Користите Стабло у бочној површи. За више информација, видите .

- Кликните на дугмад Места на траци путање.

- Притисните Ктрл L да покажете текстуално поље Место, упишите путању фасцикле коју желите да прикажете, затим притисните Унеси. Поље Место укључује функцију самодовршавања. Како уписујете путању, управник датотека чита ваш систем датотека. Када упишете довољно знакова за јединствено одређивање директоријума, управник датотека довршава назив директоријума у пољу Место.

- Користите дугмад траке алата Назад и Напред да разгледате ваш историјат кретања.

Да измените фасциклу која је један ниво изнад тренутне фасцикле, изаберите Иди Горе. Или кликните на дугме траке алата Горе.

### Приказивање полазне фасцикле

Полазна фасцикла тренутне фасцикле коју разгледате је она која постоји, у хијерархијском представљању, један ниво изнад тренутне. Да прикажете садржај полазне фасцикле, обавите један од следећих корака:

- Притисните дугме Горе на траци алата.

- Изаберите Иди Отвори полазну са траке алата.

- Притисните тастер Обриши key.

### Коришћење стабла у бочној површи

Преглед Стабло је једна од најкориснијих функција бочне површи. Приказује хијерархијско представљање вашег система датотека и обезбеђује погодан начин за разгледање и кретање по систему датотека. Да прикажете Стабло у бочној површи, изаберите Стабло из падајућег списка на врху бочне површи.

У прегледу Стабло, отворене фасцикле су представљене као стрелице на доле.

описује задатке које можете да обавите у Стаблу, и како то да урадите.

#### Задаци стабла

Задатак | Радња
--- | ---
Отворите Стабло. | Изаберите Стабло са падајућег списка на врху бочне површи.
Затворите Стабло. | Изаберите другу ставку из падајућег списка на врху бочне површи.
Раширите фасциклу у Стаблу. | Кликните на стрелицу поред фасцикле у Стаблу.
Скупите фасциклу у Стаблу. | Кликните на стрелицу поред фасцикле у Стаблу.
Прикажите садржај фасцикле у окну прегледа. | Изаберите фасциклу у Стаблу.
Отворите датотеку. | Изаберите датотеку у Стаблу.

Можете да поставите ваше поставке тако да Стабло не приказује датотеке. За више информација, видите .

### Коришћење историјата навигације

Прозор прегледника датотека одржава списак историјата места датотека, фасцикли, ФТП сајтова и путања које сте недаво посетили. Можете да користите списак историјата да се брзо вратите на та места. Ваш списак историјата садржи последњих десет ставки које сте видели.

Да очистите списак историјата изаберите Иди Очисти историјат.

#### Кретање по списку историјата помоћу изборника „Иди“

Да прикажете списак претходно виђених ставки, изаберите изборник Иди. Списак историјата је приказан у доњем делу изборника Иди. Да отворите ставку у списку историјата, само кликните на ставку.

#### Кретање по списку историјата помоћу траке алата

Да користите траку алата да се крећете по списку историјата, обавите једну од следећих радњи:

- Да отворите фасцикли или путању у списку историјата, кликните на дугме траке алата Назад.

- Да отворите фасцикли или путању у списку историјата, кликните на дугме траке алата Напред.

- Да прикажете списак претходно виђених ставки, кликните на стрелицу на доле са десне стране дугмета траке алата Назад. Да отоврите ставку са овог списка, кликните на њу.

- Да прикажете списак ставки које сте видели након што сте видели тренутну ставку, кликните на стрелицу на доле са десне стране дугмета траке алата Напредд. Да отоврите ставку са овог списка, кликните на њу.

#### Кретање по списку историјата помоћу историјата у бочној површи

Да прикажете списак Историјат у бочној површи, изаберите Историјат са падајућег списка на врху бочне површи. Списак Историјат у бочној површи приказује списак ваших претходно виђених ставки.

Да прикажете ставку са списка историјата у окну прегледа, два пута кликните на ставку са списка Историјат.

## Отварање датотека

Када отворите датотеку, управник датотека обавља основну радњу за ту врсту датотеке.

На пример, отварање музичке датотеке ће је пустити основним програмом за пуштање музике, отварање текстуалне датотеке ће вам омогућити да је читате и уређујете у уређивачу текста, а отварање датотеке слике ће приказати слику одговарајућим програмом.

Управник датотека проверава садржај датотеке да би одредио врсту датотеке. Ако први ред не одређује врсту датотеке, тада управник датотеке проверава проширење датотеке.

Ако отворите извршну текстуалну датотеку, такоје, ону за коју Цаја сматра да се може покренути као програм, тада ћете бити упитани шта желите да урадите: да је покренете или прикажете у уређивачу текста. Можете да измените ово понашање у .

### Извршавање основне радње

Да извршите основну радњу за датотеку, два пута кликните на датотеку. На пример, основна радња за документа обичног текста је да прикаже датотеку у прегледнику текста. У том случају, можете два пута да кликнете на датотеку да је прикажете у њему.

Можете да одредите поставке управника датотека тако да једном кликнете на датотеку да извршите основну радњу. За више информација, видите .

### Извршавање не-основне радње

Да извршите радњу другачију од основне радње за датотеку, изаберите датотеку над којом желите да обавите радњу. У изборнику Датотека имаћете или изборе „Отвори програмом“, или подизборник Отвори програмом. Изаберите жељену опцију са овог списка.

### Додавање радњи

Да додате радње придружене врстама датотека, обавите следеће кораке:

1. У окну прегледа, изаберите датотеку врсте којој желите да додате радњу.

2. Изаберите Датотека Отвори другим програмом.

3. Или изаберите програм у прозорчету „Отвори програмом“ или нађите програм којим желите да отварате ову ту датотеке.

Радња коју сте изабрали је сада додата на списак радњи за ту посебну врсту датотеке. Ако нема раније придружене радње овој врсти, ново додата радња биће основна.

Можете такође да додате радњу у картичном одељку Програм за отварање под Датотека Својства.

### Мењање радњи

Да измените радње придружене врстама датотека, обавите следеће кораке:

1. У окну прегледа, изаберите датотеку врсте којој желите да измените радњу.

2. Изаберите Датотека Својства.

3. Изаберите картични одељак Програм за отварање.

4. Користите дугмад Додај или Уклони да прилагодите списак радњи. Изаберите основну радњу са опцијом на левој страни списка.

## Тражење датотека

Цаја управник датотека укључује лак и једноставан начин за коришћење претраге датотека и фасцикли. Да започнете претрагу притисните Ктрл F или изаберите дугме Тражи на траци алата. Трака претраге треба да се појави као у

### Трака претраге

Трака претраге.

Упишите слова која се налазе у називу или садржају датотеке или фасцикле коју желите да нађете и притисните Унеси. Резултати претраге треба да се појаве у површи прегледа као што је приказано у

### Резултат претраге

Резултати претраге.

Ако нисте задовољни претрагом, можете да је уредите додавањем додатних услова. Ово вам омогућава да сузите претрагу на одређену врсту датотеке или места. Да додате услове претраге кликните на иконицу знака +. показује претрагу која је сужена на корисничку личну фасциклу и тражење само текстуалних датотека.

### Сужавање претраге

Сужавање претраге.

### Чување претраге

Цајине претраге такође могу бити сачуване за даље коришћење. Једном сачуване, претраге могу бити касније поново отворене. приказује корисника са три сачуване претраге, разгледајући једну.

#### Разгледање резултата сачуване претраге

Разгледање резултата сачуване претраге.

Сачуване претраге се понашају исто као обичне фасцикле, на пример можете отворити, преместити или обрисати датотеке из сачуване претраге.

## Управљање датотекама и фасциклама

Овај одељак описује како да радите са датотекама и фасциклама.

### Директоријуми и системи датотека

У Линуксу и другим оперативним системима сличним Јуниксу, систем датотека је организован у хијерархијску структуру налик стаблу. Највиши ниво система датотека јесте `/` или корени директоријум. Ови оперативни системи стварају виртуелни систем датотека, у којем је објекат система датотека, као што је датотека или директоријум, представљен и-чвором. Сваки и-чвор чува информације о свом надређеном и садржаним, као и сопствене атрибуте, између осталог, власника, дозволе, последњу промену, приступ или измену објекта система датотека.

На пример, `„/Лична фасцикла/Важно/птичице.odt“` показује тачну пуну путању до датотеке `„птичице.odt“` која постоји у директоријуму `„Важно“` који је у директоријуму `„Лична фасцикла“`, који је такође, у директоријуму (`/`).

Под кореним директоријумом (`/`), налази се скуп важних директоријума или симболичких веза ка директоријумима:

- `/bin` – важни бинарни програми

- `/boot` – датотеке које су потребне за покретање рачунара

- `/dev` – датотеке уређаја

- `/etc` – датотеке подешавања, покретачке скрипте, итд...

- `/home` – локални кориснички лични директоријуми

- `/lib` – системске библиотеке

- `/lost+found` обезбеђује систем изгубљено+нађено за датотеке које постоје у кореном (`/`) директоријуму

- `/media` – прикаћени (учитани) уклоњиви медији као што су ЦД-ови, дигитални фото-апарати, итд...

- `/mnt` – монтирани системи датотека

- `/opt` – обезбеђује место за инсталацију опционалних програма

- `/proc` – нарочити динамички директоријум који одржава информације о стању система, укључујући тренутно радне процесе

- `/root` – кореног корисника лична фасцикла, изговара се „slash-root“

- `/sbin` – важне системске бинарне

- `/srv` – обезбеђује место за податке које користе сервери

- `/sys` – садржи информације о систему

- `/tmp` – привремене датотеке

- `/usr` – програми и датотеке које су најчешће доступне свим корисницима за приступ

- `/var` – променљиве датотеке као што су дневници и базе података

Детаљније информације о хијерархији ЈУНИКС-оликих система датотека су доступне у Стандарду 3.0 Хијерархије система датотека http://refspecs.linuxfoundation.org/fhs.shtml.

### Коришћење прегледа за приказивање датотека и фасцикли

Управник датотека садржи прегледе који вам омогућавају да прикажете садржај ваших фасцикли на различите начине, преглед иконицама и преглед списком.

- Преглед иконицама

  Приказује ставке у фасцикли као иконице.

  #### Лична фасцикла приказана у прегледу иконицама

  Лична фасцикла приказана у прегледу иконицама.

- Преглед списком

  Приказује ставке у фасцикли као списак.

  #### Лична фасцикла приказана у прегледу списком

  Лична фасцикла приказана у прегледу списком.

Можете да користите изборник Преглед, или падајући списак Прикажи као да изаберете између прегледа иконицама или пргледа списком. Можете да одредите како желите да распоредите или поређате ставке у фасцикли и да измените величину ставки у окну приказа. Следећи одељци описују како се ради са прегледом иконицама и прегледом списком.

#### Да распоредите датотеке у прегледу иконицама

Када прикажете садржај фасцикле у прегледу иконицама, можете навести како да распоредите ставке у фасцикли. Да наведете како да распоредите ставке у прегледу иконицама, изаберите Преглед Поређај ставке. Подизборник Поређај ставке садржи следеће одељке:

- На врху је опција која вам омогућава да ручно распоредите фасцикле.

- Средњи одељак садржи опције које вам омогућавају да аутоматски поређате датотеке.

- Доњи одељак садржи опције које вам омогућавају да измените како су поређане датотеке.

Изаберите одговарајућу опцију из подизборника, као што је описано у следећој табели:

Опције | Опис
--- | ---
Ручно | Изаберите ову опцију да ручно распоредите ставке. Да ручно распоредите ставке, превуците ставке на место које желите у окну прегледа.
Према називу | Изаберите ову опцију да поређате ставке према називу азбучним редом. Поредак ставки не разликује величину слова. Ако је управник датотека постављен да прикаже скривене датотеке, оне се приказују на крају.
Према величини | Изаберите ову опцију да поређате ставке према величини, са највећом ставком као првом. Када поређате ставке према величини, фасцикле се ређају према броју ставки у њима. Фасцикле се не ређају према укупном броју ставки у њима.
Према врсти | Изаберите ову опцију да поређате ставке према врсти азбучним редом. Ставке су поређане азбучним редом према опису њихове МИМЕ врсте. МИМЕ врста одређује формат датотеке и омогућава програмима да је прочитају. На пример, програм за е-пошту може да користи МИМЕ врсту `„слика/пнг“` да би открио да је ПНГ датотека приложена уз е-пошту.
Према датуму измене | Изаберите ову опцију да поређате ставке према датуму последње измене ставке. Најскорије измењена ставкаје прва.
Према обележјима | Изаберите ову опцију да поређате ставке према било којим обележјима која су додата ставкама. Ставке се ређају азбучним редом према називу обележја. Ставке које немају обележја су последње.
Збијени распоред | Изаберите ову опцију да поређате ставке тако да су ближе једна другој.
Обрни редослед | Изаберите ову опцију да обрнете редослед опције према којој ређате ставке. На пример, ако поређате ставке према називу, изаберите „Обрни распоред“ да поређате ставке обрнутим азбучним редом.

#### Да распоредите датотеке у прегледу списком

Када прикажете садржај фасцикле у прегледу списком, можете да наведете како ће ставке бити поређане у фасцикли. Да то урадите, кликните на заглавље колоне неводећи својство по коме желите да поређате ставке. Да преокренете редослед ређања кликните опет на заглавље исте колоне.

Да додате или уклоните колону из прегледа списком изаберите Преглед Прикзане колоне

Управник датотека памти како сте поређали ставке у свакој фасцикли. Следећи пут када прикажете фасциклу, ставке ће бити поређане на начин који сте изабрали. Другим речима, када одредите како ће ставке бити поређане у фасцикли, прилагођавате фасциклу да прикаже ставке на тај начин. Да вратите поставке ређања у фасцикли на основне наведене у вашим поставкама, изаберите Преглед Врати преглед на основно.

#### Да промените величину ставки у прегледу

Можете променити величину ставки у прегледу. Можете да измените величину ако преглед приказује датотеку или фасциклу. То можете да урадите на следеће начине:

- Да повећате величину ставки у прегледу, изаберите Преглед Увећај.

- Да смањите величину ставки у прегледу, изаберите Преглед Умањи.

- Да вратите ставке у прегледу на нормалну величину, изаберите Преглед Уобичајена величина.

Можете такође да користите дугмад увеличавања на траци места у прозору прегледача да промените величину ставки у прегледу. описује како да користите ову дугмад.

##### Дугмад увеличавања

Дугме | Назив дугмета | Опис
--- | --- | ---
Дугме смањивања. | Дугме смањивања | Кликните на ово дугме да смањите величину ставки у прегледу.
Дугме уобичајене величине. | Дугме уобичајене величине | Кликните на ово дугме да вратите ставке у прегледу на уобичајену величину.
Дугме повећавања. | Дугме повећавања | Кликните на ово дугме да повећате величину ставки у прегледу.

Управник датотека памти величину ставки у свакој фасцикли. Следећи пут када прикажете фасциклу, ставке ће бити приказане у величини коју сте изабрали. Другим речима, када промените величину ставки у фасцикли, прилагођавате фасциклу да прикаже ставке у тој величини. Да вратите величину ставки на основну величину наведену у вашим поставкама, изаберите Преглед Врати преглед на основно.

### Бирање датотека и фасцикли

Можете изабрати датотеке и фасцикле на неколико начина у управнику датотека. Уобичајено је да се ово оствари кликом на датотеке помоћу миша, као што је објашњено у одељку . Као додатак, описује како да изаберете групу датотека које одговарају одређеном шаблону.

#### Бирање ставки у управнику датотека

Задатак | Радња
--- | ---
Изаберите ставку | Кликните на ставку.
Изаберите групу непрекидних ставки | У прегледу иконицама, превуците мишем около датотека које желите да изаберете. У прегледу списком, кликните на прву ставку у групи. Притисните и држите Шифт, затим кликните на последњу ставку у групи.
Изаберите више ставки | Притисните и држите Ктрл. Кликните на ставке које желите да изаберете. Или, притисните и држите Ктрл, затим превуците мишем око датотека које желите да изаберете.
Изаберите све ставке у фасцикли | Изаберите Уреди Изабери све.

Да обавите основну радњу над ставком, два пута кликните на ставку. Можете да одредите поставке управника датотека тако да једном кликнете на датотеку да извршите основну радњу. За више информација, видите .

#### Бирање датотека према обрасцу

Цаја вам омогућава да изаберете све датотеке које одговарају обрасцу заснованом на њиховом називу и опционалним бројем џокера. Ово може бити корисно ако, на пример, желите да изаберете све датотеке које садрже реч „memo“ у својим називима. наводи неколико примера могућих образаца и резултирајуће датотеке које ће им одговарати.

##### Бирање ставки у управнику датотека

Образац | Одговарајуће датотеке
--- | ---
песма.* | Овај образац ће поклопити датотеке са називом „песма“, са било којим проширењем.
*.ogg | Овај образац ће поклопити све датотеке са проширењем „.ogg“
*memo* | Овај образац ће поклопити све датотеке или фасцикле чији назив садржи реч „memo“.

Да обавите наредбу обрасца бирања изаберите Уреди Изабери ставке по услову из изборника. Након уношења одговарајућег обрасца као резултат добићете датотеке и фасцикле које одговарају изабраном обрасцу. Затим са изабраним датотекама и фасциклама можете да радите шта вам је воља.

### Превлачење и убацивање у управнику датотека

Можете да користите превлачење и убацивање да обавите неколико задатака у управнику датотека. Када превлачитеи убацујете, показивач миша обезбеђује одговор о задатку који обављате. описује задатке које можете да обавите превлачењем и убацивањем. Табела такође приказује показиваче миша који се појављују приликом превлачења и убацивања.

#### Превлачење и убацивање у управнику датотека

Задатак | Радња | Показивач миша
--- | --- | ---
Преместите ставку | Превуците ставку на ново место. | Показивач премештања.
Умножите ставку | Ухватите ставку, затим притисните и држите Ктрл. Превуците ставку на место где желите да се ставка налази. | Показивач умножавања.
Направите симболичку везу до ставке | Ухватите ставку, затим притисните и држите Ктрл Шифт. Превуците ставку на место на коме желите да се симболичка веза налази. | Показивач симболичке везе.

Питање о томе шта ће се радити са ставком коју превлачите

Ухватите ставку, затим притисните и држите тастер Алт. Можете такође да користите средњи тастер миша да обавите исту радњу. Превуците ставку на место на коме желите да се ставка налазии. отпустите тастер миша. Појавиће се изборник. Изаберите једну од следећих ставки из искочног изборника:

- Премести овде

  Преместите ставку на ово место.

- Умножи овде

  Умножите ставку на ово место.

- Повежи овде

  Направите симболичку везу ка ставци на том месту.

- Постави као позадину

  Ако је ставка слика, поставите слику за позадину. Можете да користите ову наредбу да поставите позадину радне површи, бочне површи или површи прегледа.

- Откажи

  Откажите радњу превлачења и убацивања.

Показивач питања.

### Премештање датотеке или фасцикле

Можете да преместите датотеку или фасциклу превлачењем мишем или наредбама исецања и убацивања. Следећи одељак описује ова два начина.

#### Превлачење на ново место

Да превучете датотеку или фасциклу на ново место, обавите следеће кораке:

1. Отворите два прозора управника датотека.

   - Прозор који садржи ставку коју желите да преместите.

   - Прозор у који желите да преместите или прозор којји садржи фасциклу у коју желите да преместите.

2. Превуците датотеку или фасциклу коју желите да преместите на ново место. Ако је ново место прозор, убаците је било где у њему. Ако је ново место иконица фасцикле, убаците ставку коју превлачите у фасциклу.

Да преместите датотеку или фасциклу која је један ниво испод тренутног места, немојте отварати нови прозор. Уместо тога, превуците датотеку или фасциклу на ново место у истом прозору.

За више о превлачењу ставки, видите .

#### Исецање и убацивање на ново место

Можете да исечете датотеку или фасциклу и да је убаците у другу фасциклу, као што следи:

1. Изаберите датотеку или фасциклу коју желите да преместите, затим одаберите Уреди Исеци.

2. Отворите фасциклу у коју желите да преместите датотеку или фасциклу, затим одаберите Уреди Убаци.

### Умножавање датотеке или фасцикле

Можете да уможите датотеку или фасциклу превлачењем мишем или наредбама умножавања и убацивања. Следећи одељак описује ова два начина.

#### Превлачење на ново место

Да умножите датотеку или фасциклу, обавите следеће кораке:

1. Отворите два прозора управника датотека.

   - Прозор који садржи ставку коју желите да преместите.

   - Прозор у који желите да преместите или прозор којји садржи фасциклу у коју желите да преместите.

2. Превуците датотеку или фасциклу коју желите да преместите на ново место. Притисните и држите тастер Ктрл било пре или за време превлачења. Ако је ново место прозор, убаците је било где у њему. Ако је ново место иконица фасцикле, убаците ставку коју превлачите у фасциклу.

Да умножите датотеку или фасциклу која је један ниво испод тренутног места, немојте отварати нови прозор. Уместо тога, ухватите датотеку или фасциклу, затим притисните и држите тастер Ктрл. Превуците датотеку или фасциклу на ново место у истом прозору.

За више о превлачењу ставки, видите .

#### Умножавање и убацивање на ново место

Можете да умножите датотеку или фасциклу и да је убаците у другу фасциклу, као што следи:

1. Изаберите датотеку или фасциклу коју желите да умножите, затим одаберите Уреди Умножи.

2. Отворите фасциклу у коју желите да умножите датотеку или фасциклу, затим одаберите Уреди Убаци.

### Удвостручавање датотеке или фасцикле

Да направите умножак датотеке или фасцикле у тренутној фасцикли, обавите следеће кораке:

1. Изаберите датотеку или фасциклу коју желите да удвостручите.

2. Изаберите Иди Удвостручи.

   Умножак датотеке или фасцикле ће се појавити у тренутној фасцикли.

### Прављење фасцикле

Да направите фасциклу, обавите следеће кораке:

1. Отворите фасциклу у којој желите да направите нову фасциклу.

2. Изаберите Датотека Направи фасциклу. Или, кликните десним тастером миша на позадину прозора, затим одаберите Направи фасциклу.

   На том месту биће придодата неименована фасцикла. Назив фасцикле је изабран.

3. Упишите назив за фасциклу, затим притисните Унеси.

### Шаблони и документа

Можете да направите шаблоне из докумената која често правите. На пример, ако често правите плате, можете да напрвите празан документ плате и да га сачувате као `плате.doc` у фасцикли `$ЛИЧНА ФАСЦИКЛА/Шаблони`.

Фасцикли са шаблонима можете такође да приступите из прозора прегледника датотека. Одаберите Иди Шаблони.

Назив шаблона се приказује као ставка подизборника у изборнику Направи документ.

Можете такође да направите подфасцикле у фасцикли шаблона. Подфасцикле приказују подизборнике у изборнику.

Можете такође да делите шаблоне. Направите симболичку везу из фасцикле шаблона ка фасцикли која садржи дељене шаблоне.

#### Да направите документ

Ако имате шаблоне документа, можете одабрати да направите документ из једног од инсталираних шаблона.

Да направите документт, обавите следеће кораке:

1. Изаберите фасциклу у којој желите да направите нови документ.

2. Изаберите Датотека Направи документ. Или, кликните десним тастером миша на позадину површи прегледа, затим одаберите Направи документ.

   Називи свих доступних шаблона се приказују као ставке подизборника у изборнику Направи документ.

3. Два пута кликните на назив шаблона за документ који желите да направите.

4. Преименујте документ пре чувања у одговарајућој фасцикли.

### Преименовање датотеке или фасцикле

Да преименујете датотеку или фасциклу обавите следеће кораке:

1. Изаберите датотеку или фасциклу коју желите да преименујете.

2. Изаберите Уреди Преименуј. Или, кликните десним тастером миша на датотеку или фасциклу, затим одаберите Преименуј.

   Назив датотеке или фасцикле је изабран.

3. Упишите нови назив за датотеку или фасциклу, затим притисните Унеси.

### Премештање датотеке или фасцикле у смеће

Да преместите датотеку или фасциклу у Смеће обавите следеће кораке:

1. Изаберите датотеку или фасциклу коју желите да преместите у Смеће.

2. Изаберите Уреди Премести у смеће. Или, кликните десним тастером миша на датотеку или фасциклу, затим одаберите Премести у смеће.

Или, можете да превучете датотеку или фасциклу у Смеће на радној површи.

Када премештате датотеку или фасциклу са уклоњивог медија у Смеће, датотека или фасцикла се чува у Смећу на уклоњивом медију. Да трајно уклоните датотеку или фасциклу са уклоњивог медија, морате да испразните Смеће.

### Брисање датотеке или фасцикле

Када бришете датотеку или фасциклу, не бива премештена у Смеће, већ се одмах брише са система датотека. Ставка изборника Обриши је једино доступна ако изаберете опцију Укључи наредбу брисања која заобилази смеће у прозорчету Поставке управљања датотекама.

Да обришете датотеку или фасциклу обавите следеће кораке:

1. Изаберите датотеку или фасциклу коју желите да обришете.

2. Изаберите Уреди Обриши. Или, кликните десним тастером миша на датотеку или фасциклу, затим одаберите Обриши.

Или, изаберите датотеку или фасциклу коју желите да обришете и притисните Шифт Del.

Ова пречица је независна од опције Укључи наредбу брисања која заобилази смеће.

### Прављење симболичке везе ка датотеци или фасцикли

Симболичка веза јесте посебна врста датотеке која показује на другу датотеку или фасциклу. Када обавите радњу над симболичком везом, датотека се обавља над датотеком или фасциклом на коју симболичка веза показује. Међутим, када обришете симболичку везу, бришете датотеку везе, а не датотеку на коју указује симболичка веза.

Да направите симболичку везу ка датотеци или фасцикли, изаберите датотеку или фасциклу ка којој желите да направите везу. Изаберите Уреди Направи везу. Веза ка датотеци или фасцикли се додаје у тренутној фасцикли.

Другачије, ухватите ставку ка којој желите да направите везу, затим притисните и држите Ктрл Шифт. Превуците ставку на место где желите ставите везу.

По основи, управник датотека додаје обележје симболичким везама.

Дозволе симболичке везе су одређене датотеком или фасциклом ка којој симболичка веза показује.

За више о превлачењу ставки, видите .

### Прегледање својстава датотеке или фасцикле

Да видите својства датотеке или фасцикле, обавите следеће кораке:

1. Изаберите датотеку или фасциклу чија својства желите да видите.

2. Изаберите Датотека Својства. Биће приказано прозорче својстава.

3. Користите прозорче својстава да видите својства датотеке или фасцикле.

4. Кликните на Затвори да затворите прозорче својстава.

Следећа табела исписује својства која можете да видите или поставите за датотеке или фасцикле, стварне информације приказане зависе од врсте објекта:

Својство | Опис
--- | ---
Назив | Назив датотеке или фасцикле. Овде можете да измените назив а датотека или фасцикла биће преименована када кликнете на Затвори.
Врста | Врста објекта, датотека или фасцикла на пример.
Место | Системска путања за објекат. Ово представља где се објекат налази на вашем рачунару, у односу на корен система.
Јачина звука | Диска на коме се налази фасцикла. Ово је физичко место фасцикле, на коме се медиј налази, на пример на ком чврстом или ЦД-РОМ диску.
Слободан простор | Количина слободног простора на медију на коме се фасцикла налази. Ово представља највећу количину података које можете да умножите у ову фасциклу.
МИМЕ врста | Званичан назив врсте датотеке.
Измењено | Датум и време када је објекат последњи пут измењен.
Приступљен | Датум и време када је објекту последњи пут приступљено.

### Овлашћења за датотеку

Овлашћења јесу поставке додељене свакој датотеци и фасцикли које одређују коју врсту приступа могу имати корисници за датотеку или фасциклу. На пример, можете да одредите да ли други корисници могу да читају и уређују датотеку која припада вама или само могу да имају приступ за читање али не могу да је мењају.

Свака датотека припада одређеном кориснику, и придружена је групи којој власник припада. Корисник администратор има могућност да приступи било којој датотеци на систему.

Можете да одредите овлашћења за три категорије корисника:

Власник

  Корисник који је направио датотеку или фасциклу.

Група

  Група корисника којој власник припада.

Остали

  Сви други корисници који веч нису обухваћени.

За сваку категорију корисника могу бити одређена другачија овлашћења. Ово се понаша другачије за датотеке и фасцикле, као што следи:

читање

  Датотеке могу да се отворе

  Садржај директоријума се може приказати

писање

  Датотеке се могу уређивати или брисати

  Садржај директоријума се може изменити

извршење

  Извршне датотеке се могу покренути као програм

  Може се ући у директоријуме

За више о промени овлашћења за датотеку или фасциклу, видите .

### Промена овлашћења

#### Промена овлашћења за датотеку

Да измените овлашћења датотеке, урадите следеће:

1. Изаберите датотеку коју желите да измените.

2. Изаберите Датотека Својства. за ставку биће приказано.

3. Кликните на језичак Овлашћења.

4. Да измените групу датотеке, изаберите из група којима припада корисник у падајућем бирачу.

5. За сваког власника, групу и све остале кориснике, изаберите из ових овлашћења за датотеку:

   Ништа

     Никакав приступ датотеци није могућ. (Не можете да поставите ово за власника.)

   Чита само

     Корисници могу да отворе датотеку да виде њен садржај, али не уносе никакве измене.

   Чита и уписује

     Уобичајен приступ датотеци је могућ: може бити отворена и сачувана.

6. Да дозволите да датотека буде покренута као програм, изаберите Изврши

#### Промена овлашћења за фасциклу

Да измените овлашћења фасцикле, урадите следеће:

1. Изаберите фасциклу коју желите да измените.

2. Изаберите Датотека Својства. за ставку биће приказано.

3. Кликните на језичак Овлашћења.

4. Да измените групу фасцикле, изаберите из група којима припада корисник у падајућем бирачу.

5. За сваког власника, групу и све остале кориснике, изаберите из ових овлашћења за фасциклу:

   Ништа

     Никакав приступ фасцикли није могућ. (Ово не можете да поставите за власника.)

   Само приказује датотеке

     Корисници могу да виде ставке у фасцикли, али не могу да отворе ниједну.

   Приступа датотекама

     Ставке у фасцикли се могу отварати и мењати, достављајући њихова овлашћења која то омогућавају.

   Ствара и брише датотеке

     Корисник може да ствара нове и да брише датотеке у фасцикли, као и да приступа постојећим датотекама.

Да поставите овлашћења за све ставке садржане у фасцикли, поставите својства Приступ датотеци и Извршавање и кликните на Примени овлашћења на обухваћене датотеке.

### Додавање белешки датотекама и фасциклама

Можете додати белешке датотекама и фасциклама. То можете да урадите на следеће начине:

- Из прозорчета својстава

- Из Белешки у бочној површи

#### Додавање белешке коришћењем прозорчета особина

Да додате нелешку датотеци или фасцикли, урадите следеће:

1. Изаберите датотеку или фасциклу којој желите да додате белешку.

2. Изаберите Датотека Својства. за ставку биће приказано.

3. Кликните на језичак Белешке. У одељку Белешке, упишите белешку.

4. Кликните на Затвори да затворите прозорче особина. Обележје белешке биће додато датотеци или фасцикли.

Да обришете белешку, обришите текст белешке у одељку Белешке.

#### Да додате белешку из бочне површи

Да додате нелешку датотеци или фасцикли, урадите следеће:

1. Отворите датотеку или фасциклу којој желите да додате белешку у површи прегледа.

2. Изаберите Белешке из падајућег списка на врху бочне површи. Да прикажете бочну површ, изаберите Преглед Бочна површ.

3. Упишите белешку у бочној површи. Обележје белешке биће додато датотеци или фасцикли у површи прегледа, а иконица белешке у бочној површи. Можете да кликнете на ту иконицу да прикажете белешку.

Да обришете белешку, обришите текст белешке из Белешки у бочној површи.

### Коришћење обележивача за омиљена места

Можете имати списак обележивача у Цаји: фасцикле и друга места која често отварате.

Ваши обележивачи се налазе на следећим местима:

- У изборнику Пречице на горњем панелу.

- У изборнику Обележивачи у прозору фасцикле.

- У изборнику Обележивачи у прозору прегледника Цаје.

- Бочна површ у . Омогућава вам да брзо отворите датотеку која је у једном од ваших обележивача.

- Списак уобичајено коришћених места у . Омогућава вам да брзо сачувате датотеку на месту које имате у обележивачима.

Да отворите ставку која је у обележивачима, изаберите је из изборника.

#### Додавање обележивача

Да додате обележивач, отворите фасциклу или место које желите да обележите, затим изаберите Обележивачи Додај обележивач.

Ако користите прозор прегледника Цаје, изаберите Обележивачи Додај обележивач.

#### Уређивање обележивача

Да уредите обележиваче, урадите следеће:

1. Изаберите Пречице Уреди обележиваче, или у прозору прегледника, Обележивачи Уреди обележиваче. Биће приказано прозорче Уредите обележиваче.

2. Изаберите обележивач на левој страни прозорчета Уредите обележиваче. Уредите појединости за обележивач на десној страни прозорчета Уредите обележиваче, као што следи:

   Елемент прозорчета | Опис
   --- | ---
   Назив | Користите ово текстуално поље да наведете назив који одређује обележивач у изборницима.
   Место | Користите ово поље да наведете место обележивача. Фасцикле на систему користе путању `file:///`.

3. Да обришете обележивач, изаберите га левој страни прозорчета. Кликните Обриши.

### Коришћење смећа

Иконица смећа, празна.

Смеће је посебна фасцикла која садржи датотеке које вам више нису потребне. Датотеке у смећу се не бришу трајно све док не испразните смеће. Овај поступак из два корака је у случају да промените мишљење, или ако случајно уклоните погрешну датотеке.

Можете да преместите следеће ставке у Смеће:

- Датотеке

- Фасцикле

- Објекте са радне површи

Ако треба да вратите датотеку из Смећа, можете да прикажете Смеће и да извадите датотеку из Смећа. Када празните Смеће, трајно бришете садржај Смећа.

#### Приказивање смећа

Можете приказати садржај Смећа на следеће начине:

- Из прозора прегледника датотека

  Изаберите Иди Смеће. Биће приказан садржај Смећа у прозору.

- Из просторног прозора

  Изаберите Пречице Смеће. Биће приказан садржај Смећа у прозору.

- Са радне површи

  Два пута кликните на објекат Смеће на радној површи.

#### Пражњење смећа

Можете испразнити садржај Смећа на следеће начине:

- Из прозора прегледника датотека

  Изаберите Датотека Испразни смеће.

- Са радне површи

  Десним кликом на објекат Смеће, затим изаберите Испразни смеће.

Када празните смеће, уништавате све датотеке у њему. Уверите се да смеће садржи само датотеке које вам више нису потребне.

### Сакривене датотеке

По основи, Цаја не приказује одређене системске и резервне датотеке у фасциклама. Ово спречава њихову случајну измену или брисање, што може оштетити рад рачунара, а такође смањује неред на местима као што је ваша лична фасцикла. Цаја не приказује:

- Скривене датотеке, чији назив почиње тачком (.),

- Датотеке резерви, чији се назив завршава тилдом (~)

- Датотеке које су исписане у посебној датотеци `.hidden` у фасцикли.

Можете да сакријете или прикажете датотеке у посебној фасцикли тако што ћете изабрати Преглед Прикажи скривене датотеке, или притиском на Ктрл H.

Да поставите да Цаја увек прикаже скривене датотеке, видите .

#### Скривање датотеке или фасцикле

Да сакријете датотеку или фасцилу у Цаји, или преименујте датотеку тако да њен назив почиње тачком (.), или направите текстуалну датотеку под називом `.hidden` у истој фасцикли, и додајте јој њен назив, као у примеру испод:

    назив_датотеке
    назив_фасцикле

Морате да освежите одговарајући прозор Цаје да бисте видели измене: притисните Ктрл R.

## Својства ставке

Прозор Особине ставке приказује више информација о датотеци, фасцикли или другој ставци у управнику датотека. У овом прозору, можете такође да урадите следеће.

- Да измените иконицу за ставку: видите .

- Да додате или уклоните обележја за ставку: видите .

- Да измените ЈУНИКС овлашћења датотеке за ставку: видите .

- Да изаберете који програм се користи за отварање ставке и других исте врсте.

- Да додате белешке ставци: видите .

Да отворите прозор особина, урадите следеће:

1. Изаберите ставку чије особине желите да испитате или измените. Ако изаберете више од једне ставке, прозор особина ће приказати особине које су заједничке за све ставке.

2. Урадите једно од следећег:

   - Изаберите Датотека Особине.

   - Десни клик на изабрану ставку и одаберите Особине.

   - Притисните Алт Унеси.

## Мењање изгледа датотека и фасцикли

Цаја управник датотека вам омогућава да измените изглед датотека и фасцикли на неколико начина. Можете да прилагодите начин изгледа датотека и фасцикли тако што ћете им додати обележја или позадине. Такође можете да измените формат у коме Цаја приказује ове ставке. Следећи одељци описују како то да урадите.

### Иконице и обележја

Управник датотека приказује датотеке и фасцикле као иконице. У зависности од врсте датотеке иконица може бити слика која представља врсту датотеке, сличица или претпреглед који показује садржај датотека. Такође можете да додате обележја иконицама датотеке и фасцикле. Таква обележја се појављују као додатак иконице датотеке и обезбеђују још један начин за управљање датотекама. На пример, можете да означите датотеку као важном додајући јој обележје Важно, стварајући следећи видни ефекат:

Иконица датотеке са обележјем „Важно“.

Приметите како се датотека на левој страни разликује од датотеке на десној страни додатком обележја Важно (!) иконици. Видите за више о додавању обележја.

Управник датотека сам примењује обележја за следеће врсте датотека:

- Симболичке везе

- Ставке за које имате следећа овлашћења:

  - Нема дозволе за читање

  - Нема дозволе за писање

Следећа табела показује основна обележја:

Основно обележје | Опис
--- | ---
Обележје симболичке везе. | Симболичка веза
Обележје недозвољеног писања. | Нема дозволе за писање
Обележје недозвољеног читања. | Нема дозволе за читање

### Промена иконице за датотеку или фасциклу

Да измнеите иконицу која представља појединачну датотеку или фасциклу, урадите следеће:

1. Изаберите датотеку или фасциклу коју желите да измените.

2. Изаберите Датотека Својства. за ставку биће приказано.

3. У одељку Основно, кликните на тренутну Иконицу. Биће приказано прозорче Изаберите произвољну иконицу.

4. Користите прозорче Изаберите произвољну иконицу да одаберете иконицу за представљање датотеке или фасцикле.

5. Кликните на Затвори да затворите прозорче својстава.

Да вратите иконицу са произвољне иконице на основну, изаберите датотеку или фасциклу коју желите да измнеите, одаберите Датотека Својства. Кликните на дугме Иконице, у прозорчету Изаберите произвољну иконицу кликните Врати.

### Додавање обележја датотеци или фасцикли

Да додате обележје некој ставци обавите следеће кораке:

1. Изаберите ставку којој желите да додате обележје.

2. Десни клик на ставку, затим изаберите Особине. Биће приказано за ставку.

3. Кликните на језичак Обележја да прикажете одељак Обележја.

4. Изаберите обележје за додавање ставци.

5. Кликните на Затвори да затворите прозорче својстава.

У прозору прегледника можете такође да додате обележја ставкама њиховим превлачењем из бочне површи обележја.

### Стварање новог обележја

Да направите ново обележје, обавите следеће кораке:

1. Изаберите Уреди Позадине и обележја.

2. Кликните на дугме Обележја, затим кликните на Додај ново обележје. Биће приказано прозорче Направите ново обележје.

3. Упишите назив за обележје у текстуално поље Кључна реч.

4. Кликните на дугме Слика. Биће приказано прозорче, кликните на Разгледај. Када одаберете обележје, кликните на У реду.

5. Кликните У реду у прозорчету Направите ново обележје.

### Промена позадине

Управник датотека садржи шаблоне позадине и обележја које можете да користите да измените изглед фасцикли. Шаблони позадине и обележја се могу такође користити на радној површи, на фасциклама и одређеним бочним површима у прегледнику датотека и на панелима.

Да измените позадину прозора, окна или панела, урадите следеће:

1. Изаберите Уреди Позадине и обележја у било ком прозору управника датотека. Биће приказано прозорче Позадине и обележје.

2. Кликните на дугме Шаблони или на дугме Боје да видите списак шаблона позадине или боја позадине које можете да користите.

3. Да измените позадину, превуците шаблон или боју на жељени прозор, окно или панел. Да вратите позадину, превуците унос Поново постави на жељени прозор, окно или панел.

Можете поставити позадину свих фасцикли у управнику датотека повлачењем шаблона или боје десним или средњим тастером миша. Када отпустите повлачење, видећете искачући изборник са опцијом постављања шаблона или боје као позадине за све фасцикле.

Можете додати нови шаблон на списак кликом на дугме Додај нови шаблон када су шаблони изабрани. Пронађите датотеку слике у прозорчету бирача датотека и кликните Отвори. Датотека слике ће се појавити на списку шаблона које можете да користите.

Можете додати нову боју на списак кликом на дугме Додај нову боју када су боје изабране. Изаберите боју у прозорчету бирача боја и кликните У реду. Боја ће се појавити на списку боја које можете да користите.

## Коришћење уклоњивих медија

Управник датотека може да покрене разне радње када се појаве преносиви медији, као што је њихово качење, отварање прозора управника датотека који приказује њихов садржај или покретање одговарајућег програма који може да ради са њима (на пример програм за музику за аудио ЦД). Погледајте како да подесите ове радње за различите формате медија.

### Качење медија

Да прикачите медиј значи учинити систем датотека медија доступним за приступ. Када прикачите медиј, систем датотека медија је придружен као поддиректориј вашег система датотека.

Да прикачите медиј, уметните медиј у одговарајући уређај. Иконица која представља медиј додата је на радну површ. Иконица се додаје само ако је ваш систем подешен за аутоматско качење уређаја када се исти открије.

Ако ваш систем није подешен за аутоматско качење уређаја, морате га ручно прикачити. Два пута кликните на иконицу Рачунар на радној површи. Биће приказано прозорче Рачунар. Два пута кликните на иконицу која представља медиј. На пример, да прикачите флопи дискету, два пута кликните на иконицу Флопи. Иконица која представља медиј биће додата на радну површ.

Можете да измените назив иконице уклоњивог медија.

### Приказивање садржаја медија

Можете да прикажете садржај медија на неки од следећих начина:

- Два пута кликните на иконицу која представља медиј на радној површи.

- Десни клик на иконицу која прдставља медиј на радној површи, затим изаберите Отвори.

Прозор управника датотека приказује садржај медија. Да поново учитате приказ, кликните на дугме Учитај поново.

### Приказивање својстава медија

Да прикажете својства уклоњивог медија, десни клик на иконицу која представља медиј на радној површи, затим изаберите Особине. Прозорче ће приказати својста медија.

Да затворите прозорчете својстава, кликните на Затвори.

### Избацивање медија

Да избаците медиј, кликните десним тастером миша на иконицу медија на радној површи, затим одаберите Избаци. Ако је уређај за медиј са мотором, медиј се избацује из истог. Ако уређај за медиј није са мотором, сачекајте да иконица радне површи за медиј нестане, а затим ручно избаците медиј.

Не можете избацити медиј из моторизованог уређаја када је медиј прикачен. Да бисте избацили медиј, прво га откачите. На пример, да уклоните УСБ меморијски диск, урадите следеће:

1. Затворите све прозоре управника датотека, прозоре Терминала и све друге прозоре који приступају УСБ меморијском диску.

2. Кликните десним тастером миша на иконицу која представља уређај на радној површи, затим изаберите Избаци. Иконица радне површи за уређај ће нестати.

3. Уклоните УСБ меморијски диск.

Морате откачити уклоњиви медиј пре избацивања. Немојте уклањати УСБ меморијски диск пре него што га откачите. Ако прво не откачите медиј, можете изгубити податке.

## Писање ЦД-а или ДВД-а

Писање на ЦД или ДВД може бити корисно за прављење резерве важних докумената. Да бисте ово урадили, рачунар треба да има ЦД или ДВД писач.

Једноставан начин да проверите коју врсту ЦД или ДВД уређаја има ваш рачунар јесте да изаберете Пречице Рачунар из траке изборника горњег панела. Ако иконица вашег ЦД уређаја има одредбе као „CD-RW“ или „DVD(+-)R“ у свом натпису, тада ваш рачунар може да пише дискове.

Можете почети са одабиром датотека за нарезивање на диск у било ком тренутку. Управник датотека обезбеђује посебну фасциклу за датотеке и фасцикле које желите да запишете на ЦД или ДВД. Одатле сав садржај (који сместите у ову посебну фасциклу) можете лако записати на ЦД или ДВД.

### Стварање дискова података

Да запишете ЦД или ДВД, обавите следеће кораке:

1. Отворите Програми Системске алатке Творац ЦД/ДВД диска. Управник датотека ће отворити фасциклу Творца ЦД/ДВД диска.

   У прозору прегледника датотека, ставка Творца ЦД/ДВД диска је доступна у изборнику Иди.

2. Превуците датотеке и фасцикле које желите да запишете на ЦД или ДВД у фасциклу Творца ЦД/ДВД диска.

3. Убаците уписиви ЦД или ДВД у уређај ЦД/ДВД писача на вашем систему.

4. Притисните дугме Запиши на диск, или изаберите Датотека Запиши на ЦД/ДВД. Биће приказано прозорче Запиши на диск.

5. Користите прозорче Запиши на диск да одредите како желите да запишете ЦД, као што следи:

   Елемент прозорчета | Опис
   --- | ---
   Запиши диск на | Изаберите уређај на који желите да запишете ЦД из падајућег списка. Да направите датотеку ЦД слике, изаберите опцију Слика датотеке. Датотека ЦД слике је обична датотека која садржи све податке у истом формату као и ЦД, а коју касније можете записати на ЦД.
   Назив диска | Упишите назив за ЦД у текстуалном пољу.
   Величина података | Приказује величину података који ће бити записани на диск. Празан диск мора бити барем те величине.
   Брзина писања | Са падајућег списка изаберите брзину при којој желити да запишете ЦД.

6. Кликните на дугме Запиши.

   Ако сте изабрали опцију Слика датотеке са падајућег списка Мета за писање, приказаће се прозорче Изаберите назив датотеке за слику диска. Користите прозорче да наведете место на коме желите да сачувате датотеку слике диска. По основи, датотеке слике диска имају `.iso` проширење датотеке.

   Биће приказано розорче Записујем диск. Овај процес траје неко време. Када је диск записан или када је датотека слике диска направљена, приказује се порука у прозорчету која означава да је поступак обављен.

Можете поставити да се фасцикла Творца ЦД/ДВД диска отвори када убаците празан диск. Видите .

Систем датотека записан на ЦД биће читљив дугим називима датотека на свим новијим оперативним системима. Користе се и „Joliet“ и „Rock Ridge“ проширења система датотека ЦД-РОМ диска.

### Умножавање ЦД-а или ДВД-а

Можете направити умножак ЦД или ДВД диска, било на други диск или у датотеку слике смештену на вашем рачунару. Да направите умножак, обавите следеће кораке:

1. Убаците диск који желите да умножите.

2. Изаберите Пречице Рачунар са траке изборника на горњем панелу.

3. Десни клик на иконицу ЦД-а и одаберите Умножи диск.

4. Биће приказано прозорче Запиши на диск.

Ако имате само један уређај са могућношћу писања, поступак ће прво направити датотеку слике диска на рачунару. Затим ће избацити оригинални диск и затражити од вас да га замените празним диском на коме ћете записати умножак.

Ако желите да направите више од једног примерка, поставите опцију датотеке слике на Запиши на диск и затим запишите слику диска: видите .

### Стварање диска из датотеке слике

Можете да запишете слику диска на ЦД или ДВД. На пример, ако сте са Интернета преузели слику диска, или је сами направили пре тога. Слике диска обично имају проширење датотеке „`.iso`“ и понекад се називају исо датотекама.

Да запишете слику диска, десни клик на датотеку слике диска, затим изаберите Запиши на диск из искачућег изборника.

## Кретање удаљеним серверима

Управник датотека Цаја обезбеђује обједињену тачку приступа вашим датотекама, програмима, ФТП сајтовима, Виндоуз дељењима, ВебДав серверима и серверима Безбедне шкољке.

### Да приступите удаљеном серверу

Можете користити управника датотека да приступите удаљеном серверу, било да је то ФТП сајт, Виндоуз дељење, Веб сервер или сервер Бетбедне шкољке.

Да приступите удаљеном серверу, изаберите Датотека Повежи се са сервером. Овом прозорчету можете такође да приступите са траке изборника изабравши Пречице Повежи се са сервером.

Да се повежете са удаљеним сервером, почните бирањем врсте услуге, затим унесите адресу сервера.

Ако затражи ваш сервер, можете доставити следеће изборне информације:

Елемент прозорчета | Опис
--- | ---
Прикључник | Прикључник на серверу на који се повезујете. Ово треба да се користи само ако је потребно променити основни прикључник, обично би требало ово да оставите празним.
Фасцикла | Фасцикла за отварање након повезивања са сервером.
Корисничко име | Име корисника налога коришћеног за повезивање на сервер. Ово треба да доставите са информацијама о вези ако је потребно. Информација о називу корисника није одговарајућа за јавну ФТП везу.
Назив за коришћење за везу | Опис везе који ће се појавити у управнику датотека.
Дељење | Назив жељеног Виндоуз дељења. Ово се примењује само код Виндоуз дељења.
Назив домена | Виндоуз домен. Ово се примењује само код Виндоуз дељења.

Ако је информација о серверу достављена у облику путање, или ви захтевате специјалну везу, изаберите Произвољно место као врсту услуге.

Када сте попунили информације, кликните на дугме Повежи се. Након успешног повезивања, садржаји сајта бивају приказани и тада ћете моћи да превлачите и убацујете датотеке на и са удаљеног сервера.

### Приступање мрежним местима

Ако је ваш систем подешен да приступа местима на мрежи, можете користити управника датотека за то.

Да приступите мрежним местима, отворите управника датотека и изаберите Иди Мрежа. Отвориће се прозор који приказује мрежна места којима можете да приступите. Два пута кликните на мрежу којој желите да приступите.

Да приступите ЈУНИКС дељењу, два пута кликните на објекат Јуникс мрежа (NFS) . Биће приказан списак вама доступних ЈУНИКС дељења у прозору управника датотека.

Да приступите Виндоуз дељењу, два пута кликните на објекат Виндоуз мрежа (SMB) . Биће приказан списак вама доступних Виндоуз дељења у прозору управника датотека.

### Приступање местима посебне путање

Цаја има неколико посебних места путање која вам омогућавају да приступите нарочитим функцијама из управника датотека.

Намењена су напредним корисницима: у већини случајева, постоји лакши начин приступања функцији или месту.

наводи посебна места путање која можете користити у управнику датотека.

#### Посебна места путање

Место путање | Опис
--- | ---
`burn:///` | Ово је посебно место где можете умножити датотеке и фасцикле које желите да запишете на ЦД. Одавде можете с лакоћом записати садржај места на ЦД. Видите такође .
`network:///` | Приказује мрежна места на која можете да се повежете, ако је ваш систем подешен да приступа местима на мрежи. Да приступите мрежном месту, два пута кликните на мрежно место. Можете такође да користите ову путању да додате мрежна места на ваш систем. Видите такође .

## Поставке Цаје

Користите прозорче поставки управљања датотекама да прилагодите да управник датотека испуњава ваше захтеве и потребе.

Да прикажете прозорче Поставке управника датотека, изаберите Уреди Поставке. Можете такође да приступите овом прозорчету непосредно из траке изборника са горњег панела Систем Поставке Управник датотека.

Можете да одредите поставке у следећим категоријама:

- Основним поставкама за прегледе.

- У понашању датотека и фасцикли, извршним текстуалним датотекама и у смећу.

- У информацијама које су приказане у натписима иконица и формату датума.

- У колонама које се појављују на списку прегледа и њиховом поретку.

- У опцијама прегледа да побољшате учинковитост управника датотека.

- Како се ради са уклоњивим медијима и повезаним уређајима.

### Поставке прегледа

Можете одредити основни преглед, и да изаберете опције ређања и приказа. Можете такође да одредите основне поставке за преглед иконицама и за преглед списком.

Да одредите основне поставке прегледа, изаберите „Уреди Поставке“. Кликните на језичак одељка „Прегледи“ да прикажете одељак „Прегледи“.

наводи поставке прегледа које можете да измените.

#### Поставке прегледа

Елемент прозорчета | Опис
--- | ---
Прегледај нове фасцикле користећи | Изаберите основни преглед за фасцикле. Када отворите фасциклу, биће приказана у прегледу који изаберете. То може бити преглед иконицама, преглед списком или збијени приказ, који је варијанта прегледа иконицама која је организована у колонама уместо у редовима.
Поређај ставке | Изаберите одлику којом желите да поређате ставке у фасциклама које су приказане у овом прегледу.
Поређај фасцикле пре датотека | Изаберите ову опцију да испишете фасцикле пре датотека када поређате фасциклу.
Прикажи скривене и резервне датотеке | Изаберите ову опцију да прикажете датотеке које се обично не приказују у фасциклама. За више о скривеним датотекама, видите .
Основно увећање у одељцима прегледа иконицама, збијеном прегледу или у прегледу списком | Изаберите основни ниво увећања за фасцикле које се приказују у овом прегледу. Ниво увећања наводи величину ставки у прегледу.
Користи збијени распоред | Изаберите ову опцију да поређате ставке у прегледу иконицама тако да су ставке у фасцикли ближе једна другој.
Текст поред иконица | Изаберите ову опцију уколико желите да текст буде поред иконица, а не испод њих.
Све колоне имају исту ширину | Изаберите ову опцију да учините да све колоне у збијеном прегледу имају исту ширину.
Прикажи само фасцикле | Изаберите ову опцију да прикажете само фасцикле у Стаблу у бочној површи.

### Поставке понашања

Да одредите поставке за датотеке и фасцикле, изаберите „Уреди Поставке“. Кликните на језичак одељка „Понашање“ да прикажете одељак „Понашање“. Можете да одредите следеће поставке:

Један клик за отварање ставки

  Изаберите ову опцију да обавите основну радњу за ставку када кликнете на ставку. Када је ова опција изабрана а ви покажете на ставку, наслов ставке бива подвучен.

Двоклик за отварање ставки

  Изаберите ову опцију да обавите основну радњу за ставку када два пута кликнете на ставку.

Увек отвори у прозорима прегледника

  Изаберите ову опциуј да користите Цају у режиму прегледника уместо у просторном режиму. Бирање овога вам омогућава да прегледате датотеке и фасцикле у истом прозору, у супротном кретаћете се кроз датотеке и фасцикле као кроз објекте.

Покрени извршне текстуалне датотеке при отварању

  Изаберите ову опцију да извршите текстуалну извршну датотеку када изаберете датотеку. Извршна текстуална датотека је датотека текста која може да изврши скрипту љуске.

Прегледај извршне текстуалне датотеке при отварању

  Изаберите ову опцију да прикажете садржај итвршне текстуалне датотеке када изаберете извршну текстуалну датотеку.

Питај сваки пут

  Изаберите ову опцију да прикажете прозорче када изаберете извршну текстуалну датотеку. Прозорче ће вас питати да ли желите да извршите или да прикажете датотеку.

Питај пре избацивања смећа или брисања датотека

  Изаберите ову опцију да прикажете поруку потврђивања пре пражњења Смећа, или пре брисања датотека. Оставите ово изабраним осим ако немате добар разлог да не урадите то.

Укључи и наредбу за брисање која заобилази смеће

  Изаберите ову опцију да додате ставку изборника „Обриши следећим изборницима:

  - Изборнику Уреди.

  - Искочном изборнику који се приказује када кликнете десним тастером миша на датотеку, фасциклу или објекат на радној површи.

  Када изаберете ставку а затим одаберете ставку изборника „Обриши“, ставка се одмах брише са система датотека. Не постоји начин за враћање обрисане датотеке. Немојте изабрати ово осим ако немате добар разлог за то.

### Поставке приказа

Натпис иконице приказује назив датотеке или фасцикле у приказу иконицама. Натпис иконице такође укључује још три додатне информације о датотеци или фасцикли. Додатне информације се приказују након назива датотеке. Обично је видљива само једна ставка информације, али када увећате иконицу, приказује се више информација. Можете да промените које се додатне информације приказују у натписима иконица.

Да одредите поставке натписа иконица, изаберите „Уреди Поставке“. Кликните на језичак одељка „Приказ“ да прикажете одељак „Приказ“.

Изаберите ставке информација које желите да се приказују у натпису иконица са три падајућа списка. Изаберите прву ставку са првог падајућег списка, затим другу ставку са другог падајућег списка итд. Следећа табела описује ставке информација које можете одабрати:

Подаци | Опис
--- | ---
Величина | Изаберите ову опцију да прикажете величину ставке.
Врста | Изаберите ову опцију да прикажете опис МИМЕ врсте ставке.
Датум измене | Изаберите ову опцију да прикажете датум последње измене ставке.
Последњи приступ | Изаберите ову опцију да прикажете датум последњег приступа ставци.
Власник | Изаберите ову опцију да прикажете власника ставке.
Група | Изаберите ову опцију да прикажете групу којој припада ставка.
Овлашћења | Изаберите ову опцију да прикажете овлашћења ставке као три скупа од по три знака, на пример `-rwxrw-r--`.
Октална овлашћења | Изаберите ову опцију да прикажете овлашћења ставке у окталном запису, на пример `764`.
МИМЕ врста | Изаберите ову опцију да прикажете МИМЕ врсту ставке.
Ништа | Изаберите ову опцију да не прикажете никакве информације о ставци.

Опција Запис датума вам омогућава да изаберете како се датум приказује у Цаји.

### Поставке колона списка

Можете одредити које информације се приказују у прегледу списком у прозорима управника датотека. Можете да одредите које колоне се приказују у прегледу списком и редослед њиховог приказивања.

Да одредите поставке за колоне списка, изаберите „Уреди Поставке“. Кликните на језичак одељка „Колоне списка“ да прикажете одељак „Колоне списка“.

Да одредите колону за приказ у прегледу списком, изаберите опцију која одговара колони, затим кликните на дугме Прикажи. Да уклоните колону из прегледа списком, изаберите опцију која одговара колони, затим кликните на дугме Сакриј.

Користите дугмад Премести горе и Премести доле да одредите место колона у прегледу списком.

Да користите основне колоне и њихово место, кликните на дугме Користи основно.

Следећа табела описује колоне које можете да прикажете:

Подаци | Опис
--- | ---
Назив | Изаберите ову опцију да прикажете назив ставке.
Величина | Изаберите ову опцију да прикажете величину ставке.
Врста | Изаберите ову опцију да прикажете опис МИМЕ врсте ставке из алата поставки Врсте датотека и програми.
Датум измене | Изаберите ову опцију да прикажете датум последње измене ставке.
Последњи приступ | Изаберите ову опцију да прикажете датум последњег приступа ставци.
Група | Изаберите ову опцију да прикажете групу којој припада ставка.
МИМЕ врста | Изаберите ову опцију да прикажете МИМЕ врсту ставке.
Октална овлашћења | Изаберите ову опцију да прикажете овлашћења ставке у окталном запису, на пример `764`.
Власник | Изаберите ову опцију да прикажете власника ставке.
Овлашћења | Изаберите ову опцију да прикажете овлашћења ставке као три скупа од по три знака, на пример `-rwxrw-r--`.

### Поставке прегледа

Управник датотека укључује неке функције претпрегледа датотеке. Функције претпрегледа могу утицати на брзину којом управник датотека одговара на ваше захтеве. Можете да измените понашање неких од ових функција да бисте побољшали брзину управника датотека. За сваку поставку претпрегледа можете одабрати једну од опција описаних у следећој табели:

Опције | Опис
--- | ---
Увек | Обавља радњу за месне датотеке и за датотеке на другим системима датотека.
Само за месне датотеке | Обавља радњу само за месне датотеке.
Никад | Никада не обавља радњу.

Да одредите поставке претпрегледа, изаберите „Уреди Поставке“. Кликните на језичак одељка „Преглед“ да прикажете одељак „Преглед“.

наводи поставке прегледа које можете да измените.

#### Поставке прегледа

Елемент прозорчета | Опис
--- | ---
Прикажи текст у иконицама | Изаберите опцију да одредите ће бити приказан садржај текстуалних датотека у иконицама које представљају датотеку.
Прикажи сличице | Изаберите опцију да одредите када ће бити приказане сличице датотека слика. Управник датотека чува датотеке сличица за сваку фасциклу у директоријуму „`.thumbnails`“ у личној фасцикли корисника.
Само за датотеке мање од | Одредите највећу величину датотеке за датотеке за које управник датотека прави сличице.
Пусти звучне датотеке | Изаберите опцију да одредите када ће се пуштати звучне датотеке.
Преброј ставке | Изаберите опцију да одредите када ће се приказати број ставки у фасциклама. Када сте у прегледу иконица, морате да повећате ниво увеличања да видите број ставки у свакој фасцикли.

### Поставке медија

Можете да подесите како Цаја ради преносивим медијима и уређајима који су повезани на рачунар, као што су музичке справице или фото-апарати. За сваки формат медија или врсту уређаја, Цаја нуди покретање једног од програма за који је познато да подржаваја овај формат, као и следеће опције:

Опције | Опис
--- | ---
Питај шта да радиш | Чини да Цаја пита за жељену радњу када се медиј или уређај појави.
Не ради ништа | Неће радити ништа.
Отвори фасциклу | Сматраће медиј или уређај обичном фасциклом и отворити је у прозору Цаје.
Отвори другим програмом | Изаберите програм за покретање са Цајиним прозорчетом бирача програма. Знајте да се програми за које се зна да могу да раде са медијем или уређајем могу изабрати непосредно са падајућег списка.

Најопштији формати медија се могу подесити у одељку „Рад са медијима“: ЦД звука, видео ДВД, музичке справице, фото-апарати и софтверски дискови.

Да подесите рад са другим форматима медија, прво изаберите формат у падајућем списку Врста, затим изаберите жељену радњу за овај формат из падајућег списка Радња.

наводи друге поставке рада са медијима које можете да измените.

#### Поставке прегледа

Елемент прозорчета | Опис
--- | ---
Никада не питај или не покрећи програме након убацивања медија | Изаберите ову опцију да спречите да Цаја прикаже прозорчиће или да покрене програме када се појави медиј или уређај. Када је ова опција изабрана, поставке за рад са посебним форматима медија се занемарују.
Разгледај медиј након убацивања | Када је ова опција изабрана, Цаја ће сам отворити фасциклу када се убаци медиј. Ово се примењује само за формате медија за које руковање није изричито подешено.

## Проширивање Цаје

Цаја се може проширити на два главна начина. Помоћу проширења Цаје и помоћу скрипти. Овај одељак објашњава разлику између њих и како се инсталирају.

### Скрипте Цаје

Цаја може да покреће скрипте. Скрипте су типично једноставније у раду него потпуна проширења Цаје и могу бити записане у било ком скриптном језику са могућношћу извршавања на вашем рачунару. Да покренете скрипту изаберите Датотека Скрипте, затим одаберите скрипту коју желите да покренете из подизборника.

Да извршите скрипту над одређеном датотеком, изаберите датотеку у окну прегледа. Изаберите Датотека Скрипте, затим скрипту коју желите да покренете над датотеком из подизборника. Можете такође да изаберете више датотека за покретање скриптама.

Скриптама можете да приступите и из приручног изборника.

Ако немате инсталирану ниједну скрипту, изборник скрипти се неће појавити.

#### Инсталирање скрипти управника датотека

Управник датотека садржи посебну фасциклу у којој можете да сачувате ваше скрипте. Све извршне датотеке у овој фасцикли ће се појавити у изборнику скрипти. Фасцикла скрипти се налази у „$HOME/.config/caja/scripts“.

Да инсталирате скрипту, само умножите скрипту у фасциклу скрипти и дајте јој корисничка извршна овлашћења.

Датотека Скрипте Отвори фасциклу скрипти. Мораћете стићи до фасцикле скрипти у управнику датотека ако још увек немате ниједну скрипту. Мораћете да прикажете скривене датотеке због овога, користите Преглед Прикажи скривене датотеке

Добар извор за преузимање скрипти Цаје налази се на веб сајту „G-Scripts“.

#### Писање скрипти управника датотека

Када се изврше из локалне фасцикле, скриптама ће бити дати изабрани називи датотека. Када се изврше из удаљене фасцикле (нпр. из фасцикле која приказује веб или фтп садржај), скриптама се неће давати никакви параметри.

Следећа табела приказује променљиве које се дају скрипти:

Променљива окружења | Опис
--- | ---
CAJA_SCRIPT_SELECTED_FILE_PATHS | путање ограничене новим редом за изабране датотеке (само ако су локалне)
CAJA_SCRIPT_SELECTED_URIS | јединствени ресурсни одредници ограничени новим редом за изабране датотеке
CAJA_SCRIPT_CURRENT_URI | јединствени ресурсни одредник за тренутно место
CAJA_SCRIPT_WINDOW_GEOMETRY | положај и величина тренутног прозора

### Проширења Цаје

Проширења Цаје су далеко моћнија од скрипти Цаје, која омогућавају више слободе где и како проширују Цају. Проширења Цаје обично инсталира администратор вашег система.

У нека популарна проширења Цаје спадају:

1. радње-цаје

   Ово проширење вам омогућава да лако доделите радње на основи врсте датотеке

2. цаја-пошаљи

   Ово проширење обезбеђује једноставан начин за слање датотеке или фасцикле помоћу е-поште, брзих порука или путем Блутута.

3. цаја-отвори-терминал.

   Ово проширење обезбеђује лак начин за отварање терминала на изабараном почетном месту.

Ако тражите наредбу „Отвори терминал“ која се обично налази у изборнику десног клика Цаје по основи тада треба да инсталирате проширење „caja-open-terminal“.