# Ordforklaring

panelprogram

  Et panelprogram er et lille, interaktivt program, som befinder sig i et panel, for eksempel Lydstyrke. Hvert panelprogram har en simpel brugerflade, som du kan betjene med musen eller tastaturet.

skrivebord

  Den del af MATE-skrivebordet hvor der er ingen grafiske elementer, såsom paneler og vinduer.

skrivebordsbaggrund

  Billedet eller farven som bruges på dit skrivebord.

skrivebordsobjekt

  Et ikon på dit skrivebord, som du kan bruge til at åbne dine filer, mapper og programmer. Du kan bruge skrivebordsobjekter til nem adgang til filer, mapper og programmer du ofte anvender.

DNS-navn

  En unik alfabetisk identifikation for en computer på et netværk.

skuffe

  En skuffe er en glidende udvidelse til et panel, som du kan åbne eller lukke fra et skuffeikon.

filendelse

  Den sidste del af en fils navn, efter det sidste punktum (.) i navnet. For eksempel er filendelsen for filen `billede.jpeg` er `jpeg`.

  Filendelsen kan identificere filtypen. Filhåndteringen Caja bruger denne information til at bestemme hvad der skal ske, når du åbner en fil. For yderligere information om dette, se .

formatere

  At formatere et medie er at forberede mediet til brug med et bestemt filsystem. Når du formaterer medier, overskriver du eksisterende information på mediet.

MATE-overholdende program

  Et program som bruger MATE-programmeringsbibliotekerne kaldes for et MATE-overholdende program. For eksempel, filhåndteringen Caja og tekstredigeringsprogrammet Pluma er MATE-overholdende programmer.

IP-adresse

  En unik numerisk identifikation for en computer på et netværk.

genvejstast

  En genvejstast er en tast eller en kombination af taster, som tilbyder et alternativ til standardudførelsen af en handling.

genvej

  En genvej starter et bestemt program, kører en kommando eller åbner en fil. En genvej kan befinde sig i et panel eller i en menu.

menulinje

  En menulinje er en linje øverst i et programvindue, som indeholder menuerne for programmet.

MIME-type

  En Multipurpose Internet Mail Extension-type (MIME) identificerer formatet for en fil. MIME-typen aktiverer at programmer kan læse filen. For eksempel kan et e-postprogram bruge MIME-typen `image/png` til at registrere at en Portable Networks Graphic-fil (PNG) er vedhæftet en e-post.

montering

  At montere er at gøre et filsystem tilgængeligt for adgang. Når du monterer et filsystem, vedhæftes filsystemet som en undermappe til dit filsystem.

panel

  Et panel er en underopdeling af et vindue. For eksempel indeholder Caja-vinduet et sidepanel og et visningspanel.

præferenceværktøj

  Et dedikeret programværktøj som kontrollerer en bestemt del af opførelsen for MATE-skrivebordet.

genvejstaster

  Genvejstaster er tastaturtryk, som tilbyder en hurtig måde at udføre en handling.

stablingsrækkefølge

  Stablingsrækkefølgen er rækkefølgen vinduer stables i oven på hinanden på din skærm.

statuslinje

  En statuslinje er en linje/bjælke i bunden af et vindue, som tilbyder information om den nuværende tilstand på det du ser i vinduet.

symbolsk henvisning

  En speciel filtype som peger på en anden fil eller mappe. Når du udfører en handling på en symbolsk henvisning, så udføres handlingen på filen eller mappen som den symbolske henvisning peger på.

værktøjslinje

  En værktøjslinje er en linje som indeholder knapper for de oftest anvendte kommandoer i et program. Typisk fremkommer en værktøjslinje under en menulinje.

Uniform Resource Identifier

  En Uniform Resource Identifier (URI) er en streng, som identificerer en bestemt placering i et filsystem eller på nettet. For eksempel er adressen på en internetside en URI.

Uniform Resource Locator

  En Uniform Resource Locator (URL) er adressen på en bestemt placering på internettet.

vis

  En Caja-komponent som gør, at du kan vise en mappe på en bestemt måde. For eksempel indeholder Caja en ikonvisning, som gør at du kan vise indholdet af en mappe som ikoner. Caja indeholder også en listevisning, som gør, at du kan vise indholdet af en mappe som en liste.

arbejdsområde

  Et arbejdsområde er et distinkt område i MATE-skrivebordet hvor du kan arbejde.