# Habilitats bàsiques

Aquest capítol us presenta les habilitats bàsiques que necessiteu per a treballar amb l'escriptori MATE.

## Habilitats amb el ratolí

Aquesta secció descriu el que fan els botons del ratolí i el significat dels diferents punters.

Un ratolí és un dispositiu assenyalador que us permet moure el punter del ratolí en la pantalla. El punter del ratolí sol ser una fletxa xicoteta amb la qual apunteu als objectes a la pantalla. En prémer un botó del ratolí, es realitzarà una acció particular en l'objecte sobre el qual es troba el punter del ratolí, en funció del botó que premeu.

### Convencions dels botons del ratolí

Botons

The instructions in this manual are for three buttoned, right-handed mouse devices, the most common type. If you use another type of mouse or pointing device, you should take care to locate the corresponding buttons on your mouse. If you use a left-handed mouse, see the paragraph on setting mouse orientation below.

If you set your mouse device to be left-handed, you should reverse the mouse button conventions used in this manual. This is normally also implied in most documentation and in many applications.

En alguns ratolins falta el botó central. Si teniu un ratolí de dos botons, el vostre sistema pot estar configurat per a utilitzar la pressió simultània per a permetre l'emulació del botó central. Si està habilitada la pressió simultània, premeu simultàniament els botons esquerre i dret del ratolí, per a simular el botó central del ratolí. El botó central no és necessari per a utilitzar el MATE.

Les convencions dels botons del ratolí utilitzades en aquest manual són les següents:

Botó esquerre del ratolí

  El botó que està al costat esquerre d'un dispositiu de ratolí. Aquest és el botó principal del ratolí, que s'utilitza per a seleccionar, activar, prémer botons, etc. Quan se us indique que "feu clic", implica que haureu de fer clic amb el botó esquerre, tret que s'indique el contrari.

Botó central del ratolí

  El botó central d'un dispositiu de ratolí. En molts ratolins amb una roda de desplaçament, la roda de desplaçament es pot prémer cap avall per a fer un clic amb el clic amb el botó central del ratolí.

Botó dret del ratolí

  El botó que està al costat dret d'un dispositiu de ratolí. Sovint, aquest botó mostra un menú contextual per a l'objecte que hi ha davall del punter.

Utilitzeu les preferències del ratolí per a invertir l'orientació del dispositiu del ratolí. A continuació, haureu d'invertir les convencions dels botons del ratolí utilitzades en aquest manual i en qualsevol altra documentació de MATE. Consulteu per a obtindre més informació sobre com configurar les preferències del vostre ratolí.

### Accions del ratolí

Accions

Les convencions següents s'utilitzen en aquest manual per a descriure les accions que feu amb el ratolí:

Acció | Definició
--- | ---
Fer clic | Premeu i deixeu anar el botó esquerre del ratolí sense moure el ratolí.
Fer clic amb el botó esquerre | El mateix que fer clic. El terme «fer clic amb el botó esquerre» s'utilitza on hi pot haver confusió ambfer clic amb el botó dret.
Fer clic amb el botó central | Premeu i deixeu anar el botó central del ratolí sense moure el ratolí.
Fer clic amb el botó dret | Premeu i deixeu anar el botó dret del ratolí sense moure el ratolí.
Fer doble clic | Premeu i deixeu anar el botó esquerre del ratolí dues vegades ràpidament sense moure el ratolí. Podeu configurar la sensibilitat per a fer doble clic canviant el paràmetre temps d'espera del doble clic: consulteu per a obtindre'n més informació.

Fer clic i arrossegar

Premeu i no deixeu anar el botó esquerre del ratolí, després moveu el ratolí amb el botó encara premut, i finalment deixeu anar el botó.

Arrossegar amb el ratolí s'utilitza en molts contextos diferents. Aquesta acció mou un objecte per a pantalla amb el ratolí. L'objecte es deixa en la ubicació on es deixa anar el botó del ratolí. Aquesta acció també s'anomena arrossegar i deixar anar. Fer clic en un element de la interfície per a moure'l s'anomena de vegades agafa.

Per exemple, podeu canviar la posició d'una finestra arrossegant-ne la barra del títol, o moure un fitxer arrossegant la seua icona des d'una finestra i deixant-la anar en una altra.

El botó esquerre del ratolí normalment s'utilitza per a realitzar accions d'arrossegament, tot i que el botó central del ratolí s'utilitza de vegades per a una acció alternativa d'arrossegament.

Fer clic i mantindre premut | Premeu i no deixeu anar el botó esquerre del ratolí.

Podeu realitzar les accions següents amb el ratolí:

Botó esquerre del ratolí

  - Seleccionar text.

  - Seleccionar elements.

  - Arrossegar elements.

  - Activar elements.

Botó central del ratolí

  - Apegar text.

  - Moure elements.

  - Moure finestres al fons.

Botó dret del ratolí

  Utilitzeu el botó dret del ratolí per a obrir el menú contextual d'un element, si en té. Per a molts elements, també podeu utilitzar la drecera Maj F10 per a obrir el menú contextual una vegada heu seleccionat l'element.

Per exemple, quan es visualitzen fitxers en el gestor de fitxers, un clic amb el botó esquerre del ratolí selecciona un fitxer i un doble clic l'obri. Un clic amb el botó dret del ratolí fa que aparega el menú contextual per a aquest fitxer.

En moltes aplicacions, podeu seleccionar text amb el botó esquerre del ratolí i apegar-lo en una altra aplicació utilitzant el botó central de ratolí. Això s'anomena apegar la selecció principal, i funciona independentment de les operacions normals del porta-retalls.

Per a seleccionar més d'un element, podeu mantindre la tecla Ctrl per a seleccionar diversos elements, o mantindre la tecla Maj per a seleccionar un interval d'elements contigus. També podeu arrossegar un quadre contenidor per a seleccionar diversos elements començant per fer clic en un espai buit i arrossegant el ratolí per a formar un rectangle al voltant dels elements.

### Punters del ratolí

Punters

En moure el ratolí, l'aparença del punter del ratolí pot canviar. L'aparença del punter dóna informació sobre una operació concreta, una ubicació o un estat.

Els següents punters de ratolí es mostren quan el ratolí passa per damunt dels diversos elements de la pantalla:

Els vostres punters de ratolí poden ser diferents dels que es mostren ací si utilitzeu un tema de punters diferent. El vostre distribuïdor o venedor pot haver definit un tema per defecte diferent.

Punter normal. Punter normal

  Aquest punter apareix durant l'ús normal del ratolí.

Punter ocupat. Punter ocupat

  Aquest punter apareix sobre una finestra que està ocupada realitzant una tasca. No podeu utilitzar el ratolí per a realitzar una acció en aquesta finestra, però podeu desplaçar-vos a una altra finestra per a treballar-hi.

Punter de redimensionament. Punter de redimensionament

  Aquest punter indica que podeu fer clic per a redimensionar zones de la interfície. Apareix sobre les vores de les finestres i sobre les anses de redimensionament que separen les subfinestres d'una finestra. La direcció de les fletxes indica la direcció del redimensionament.

Punter amb forma de mà Punter amb forma de mà

  Aquest punter apareix quan el ratolí passa per damunt d'un enllaç, en una pàgina web per exemple. Aquest punter indica que podeu fer clic a l'enllaç per a carregar un document nou o realitzar una acció.

Punter amb forma de I Punter amb forma de I

  Aquest punter es mostra quan el ratolí està sobre un text que podeu seleccionar o editar. Feu clic per a situar el cursor al lloc on voleu escriure text, o arrossegar el ratolí per a seleccionar text.

Els següents punters de ratolí es mostren quan s'arrossega un element com ara un fitxer o un fragment de text. Aquests indiquen el resultat d'alliberar el botó del ratolí per a deixar anar l'objecte que s'estava movent.

Punter de moviment. Punter de moviment

  Aquest punter indica que quan deixeu anar l'objecte, aquest es mourà de la ubicació antiga a la nova.

Punter de còpia. Punter de còpia

  Aquest punter indica que quan deixeu anar l'objecte, es crearà una còpia de l'objecte on l'heu deixat anar.

Punter d'enllaç simbòlic. Punter d'enllaç simbòlic

  Aquest punter indica que quan deixeu anar l'objecte, un enllaç simbòlic a l'objecte es crearà a la ubicació on l'heu deixat anar. Un enllaç simbòlic és un tipus especial de fitxer que apunta a un altre fitxer o carpeta. Per a obtindre'n més informació, consulteu .

Punter de pregunta. Punter de pregunta

  Aquest punter indica que quan deixeu anar l'objecte, tindreu l'opció de triar què fer. S'obrirà un menú que us permetrà triar quina operació voleu realitzar. Per exemple, podeu moure, copiar o crear un enllaç simbòlic.

Punter no disponible. Punter no disponible

  Aquest punter indica que no podeu deixeu anar l'objecte a la ubicació actual. El fet d'alliberar el botó del ratolí no tindrà cap efecte: l'objecte arrossegat tornarà a la ubicació inicial.

Punter de moviment de l'objecte en el tauler. Punter de moviment de l'objecte en el tauler

  Aquest punter apareix en arrossegar un tauler o un objecte d'un tauler amb el botó central del ratolí. Vegeu per a obtindre més informació sobre els taulers.

Punter de moviment de la finestra. Punter de moviment de la finestra

  Aquest punter apareix en arrossegar una finestra per a moure-la. Vegeu per a obtindre més informació sobre el moviment de finestres.

## Habilitats amb el teclat

Per a la majoria de les tasques que podeu realitzar amb el ratolí, podeu utilitzar el teclat per a realitzar la mateixa tasca. Les tecles de drecera són tecles que permeten realitzar una tasca ràpidament.

Podeu utilitzar tecles de drecera per a realitzar tasques generals de l'escriptori MATE i treballar amb elements de la interfície, com ara els taulers o les finestres. També podeu utilitzar les dreceres en les aplicacions. Per a personalitzar les tecles de drecera, utilitzeu l'eina de les preferències tecles de drecera. Vegeu per a obtindre més informació sobre la configuració de les tecles de drecera.

Molts teclats de PC tenen dues tecles especials per al sistema operatiu Windows: una tecla amb el logo Microsoft Windows™ i una tecla per a accedir als menús contextuals.

En MATE, la tecla de Windows se sol configurar per a actuar com una tecla addicional de modificació, anomenada tecla Súper. La tecla de menú contextual es pot utilitzar per a accedir al menú contextual de l'element seleccionat, de la mateixa manera que la tecla de drecera Maj F10.

També podeu modificar les preferències de l'escriptori MATE per a utilitzar les funcionalitats d'accessibilitat del teclat. Vegeu per a obtindre més informació sobre aquestes funcionalitats.

Les seccions següents descriuen les tecles de drecera que podeu utilitzar en l'escriptori i les aplicacions.

### Tecles de dreceres globals

Les tecles de drecera globals permeten utilitzar el teclat per a realitzar tasques relacionades amb l'escriptori en lloc de tasques en la finestra o l'aplicació seleccionades. La taula següent presenta algunes tecles de drecera globals:

Tecla de drecera | Funció
--- | ---
Alt F1 | Obri el menú d'aplicacions.
Alt F2 | Mostra el diàleg Executa una aplicació. Consulteu per a obtindre'n més informació.
Impr. Pant. | Fa una captura de pantalla de tot l'escriptori. Vegeu per a obtindre'n més informació.
Alt Impr. Pant. | Fa una captura de pantalla de la finestra activa actualment.
Ctrl Alt tecles de cursor | Canvia a l'espai de treball en la direcció especificada de l'espai de treball actual. Vegeu per a obtindre més informació sobre l'ús de diversos espais de treball.
Ctrl Alt D | Minimitza totes les finestres i enfoca l'escriptori.
Alt Tab | Canvia entre finestres. Es mostra una llista de finestres que podeu seleccionar. Deixeu anar les tecles per a seleccionar una finestra. Podeu prémer la tecla Maj per a recórrer les finestres en ordre invers.
Ctrl Alt Tab | Canvia el focus entre els taulers i l'escriptori. Es mostra una llista d'elements que podeu seleccionar. Solteu les tecles per a seleccionar-ne un. Podeu prémer la tecla Maj per a recórrer els elements en ordre invers.

### Tecles de drecera de finestra

Les tecles de drecera de la finestra permeten utilitzar el teclat per a realitzar tasques en la finestra activa. La taula següent presenta algunes tecles de drecera de finestra

Tecla de drecera | Funció
--- | ---
Alt Tab | Canvia entre finestres. Es mostra una llista de finestres que podeu seleccionar. Deixeu anar les tecles per a seleccionar una finestra. Podeu prémer la tecla Maj per a recórrer les finestres en ordre invers.
Alt F4 | Tanca la finestra activa.
Alt F5 | Desmaximitza la finestra actual si està maximitzada.
Alt F7 | Mou la finestra activa. Després de prémer aquesta tecla de drecera podeu moure la finestra utilitzant el ratolí o les tecles de cursor. Per a finalitzar el moviment, feu clic en el ratolí o premeu qualsevol tecla del teclat.
Alt F8 | Resize the currently focused window. After pressing this shortcut, you can resize the window using either the mouse or the arrow keys. To finish resizing, click the mouse or press any key on the keyboard.
Alt F9 | Minimitza la finestra actual.
Alt F10 | Maximitza la finestra actual.
Alt barra espaiadora | Obri el menú per a la finestra actualment seleccionada. El menú de finestra permet realitzar accions en les finestres, com ara minimitzar-les, moure-les entre espais de treball i tancar-les.
Maj Ctrl Alt tecles de cursor | Mou la finestra actual a un altre espai de treball en la direcció especificada. Vegeu per a obtindre més informació sobre l'ús de diversos espais de treball.

### Tecles d'aplicació

Les tecles de drecera d'aplicació permeten realitzar tasques d'aplicació. Les tecles de drecera les podeu utilitzar per a realitzar tasques d'aplicació més ràpidament que si utilitzeu el ratolí. La taula següent presenta algunes tecles d'aplicació comunes:

Tecla de drecera | Acció
--- | ---
Ctrl N | Crea un document nou o una finestra nova.
Ctrl X | Retalla la regió o el text seleccionats per a col·locar-los al porta-retalls.
Ctrl C | Copia la regió o el text seleccionats al porta-retalls.
Ctrl V | Apega el contingut del porta-retalls.
Ctrl Z | Desfà l'última acció.
Ctrl S | Guarda el document actual al disc.
F1 | Carrega el document d'ajuda en línia per a l'aplicació.

A més d'aquestes tecles de drecera, totes les aplicacions tenen un conjunt de tecles per a navegar i treballar amb la interfície d'usuari. Aquestes tecles permeten realitzar operacions que normalment podeu realitzar amb un ratolí. La taula següent descriu algunes tecles de control de la interfície:

Tecles | Acció
--- | ---
Tecles de cursor o Tab | S'utilitzen per a moure's entre els controls en la interfície o els elements en una llista.
Retorn o barra espaiadora | Activa o tria l'element seleccionat.
F10 | Activa el menú situat més a l'esquerra de la finestra de l'aplicació.
Maj F10 | Activa el menú contextual per a l'element seleccionat.
Esc | Tanca un menú sense seleccionar cap element del menú o cancel·la una operació d'arrossegament.

### Tecles d'accés

Una barra de menús és una barra en la part superior d'una finestra i que conté els menús de l'aplicació. Una tecla d'accés és una lletra subratllada en una barra de menú o diàleg i que podeu utilitzar per a realitzar una acció. En una barra de menú està subratllada la tecla d'accés per a cada menú.

Per a obrir un menú, manteniu premuda la tecla Alt i premeu la tecla d'accés. En el menú, la tecla d'accés per a cada element del menú està subratllada. Per a triar un element del menú, premeu la tecla d'accés corresponent a aquest element.

Per exemple, per a obrir una finestra nova en l'aplicació Ajuda, premeu Alt F per a obrir el menú Fitxer, després premeu N per a activar l'element de menú Finestra nova.

També podeu utilitzar les tecles d'accés per a accedir a elements d'un diàleg. En un diàleg, està subratllada una lletra en la majoria dels elements. Per a accedir a un element determinat, manteniu premuda la tecla Alt, i tot seguit premeu la tecla d'accés.